title: Joel Rinne

text: Vuonna 1928 oli vuorossa kiinnitys Suomen Kansallisteatteriin, josta tuli Rinteen pysyvä työpaikka vuoteen 1972 asti, jolloin hän jäi eläkkeelle. Alkuun Rinteen roolit Kansallisteatterissa olivat veijarirooleja muun muassa "Ferdys Pistoran kääntymyksessä" ja "Dominossa". "Figaron häiden" nimiroolin jälkeen hänen roolityyppinsä alkoivat laajeta. Bertolt Brechtin "Kerjäläisoopperassa" vuonna 1930 Rinne tulkitsi ensimmäisen suomenkielisen Macheathin. 1930-luvulla Rinne näytteli esimerkiksi kappaleissa "Miten haluatte", "Villisorsa", "Kustaa Eerikinpoika", "Lea", "Rajuilma", "Akhnaton", "Kypsyyskoe" ja "Volpone". Vuonna 1935 hän sai taiteellisen voiton klassisen protagonistin tulkinnastaan näytelmässä "Homburgin prinssi Friedrich.


title: Joel Rinne

text: Rinne oli jo vuodesta 1921 alkaen kokeillut muutaman kerran elokuvanäyttelemistä, ja vuonna 1923 hänellä oli merkittävä rooli elokuvassa "Rautakylän vanha parooni". Suuri läpimurto tapahtui kuitenkin 1927 Erkki Karun ohjaamassa elokuvassa "Nuori luotsi", jossa Rinteellä oli päärooli. Samana vuonna hän näytteli pääosan myös toisessa elokuvassa "Miekan terällä". Pian tämän jälkeen Rinne lähti stipendimatkalle Berliiniin ja Pariisiin Uuno Laakson kanssa, perehtyen paikalliseen teatterielämään. Matkalla Rinne näki myös elämänsä ensimmäisen äänielokuvan, Al Jolsonin tähdittämän yhdysvaltalaisen "Jazzlaulajan" (1928). Vuonna 1931 Rinne teki ensimmäisen äänielokuvaroolinsa elokuvassa "Aatamin puvussa ja vähän Eevankin", joka ei tosin ollut vielä puhdas äänielokuva, vaan musiikilla ja äänitehosteilla varusteltu mykkäfilmi.


title: Joel Rinne

text: Vielä 1930-luvun alkupuolella Rinne esiintyi elokuvissa vain satunnaisesti eikä ollut vakuuttunut valkokankaan merkityksestä; hän pitikin teatteria tärkeimpänä työkenttänään elämänsä loppuun saakka. Vuonna 1931 valmistui elokuva "Rovastin häämatkat" ja seuraavana vuonna "Olenko minä tullut haaremiin!", jossa hänen vastanäyttelijänään oli Birgit Kronström ensimmäisessä elokuvaroolissaan. Seuraava elokuva oli vuonna 1934 valmistunut "Minä ja ministeri" taas kerran Kronströmin kanssa, ja "Meidän poikamme ilmassa – me maassa" vielä samaisena vuonna. Risto Orkon vuonna 1936 ohjaama salakuljetusseikkailu "VMV 6" oli suurmenestys, joka käynnisti Rinteen uralla varsinaisen elokuvatehtailun. Jatkossa elokuvia syntyikin vähintään kaksi joka vuosi – parhaimmillaan jopa neljä. 1930-luvun lopulla syntyi filmatisointeja teatteriklassikoista, kuten "Nummisuutarit" ja "Seitsemän veljestä".


title: Joel Rinne

text: Talvisodan syttyessä Rinne ei vielä joutunut nostomiehenä rintamalle, joten hän jatkoi niin teatterityötä kuin elokuvasuorituksiakin. Jatkosodan alkaessa käsky kuitenkin kävi jo ”täysikasvuisillekin”. Kersantti Rinne palveli Kannaksella viihdytysjoukoissa ja kiersi viihdyttämässä rintamamiehiä Einari Ketolan, Eino Katajavuoren, Vili Vesterisen ja Unto Salmisen kanssa. Viisikko pääsi esiintymään jopa itselleen ”Ukko-Pekalle” eli presidentti P. E. Svinhufvudille ja hänen seurueeseensa kuuluneille kenraaleille. Naisnäyttelijöiden puutteessa Rinne pääsi osoittamaan muuntautumiskykyään tulkitsemalla Eevan roolin Aleksis Kiven "Kihlauksessa". Viihdytyskiertueiden välillä Rinne jatkoi työtään myös teatterissa ja elokuvissa .


title: Joel Rinne

text: Vuonna 1942 Ilmari Unho ohjasi Suomi-Filmin ensimmäisen Simo Penttilä -filmatisoinnin, jännitysseikkailun "Kuollut Mies rakastuu", jossa Rinne näytteli pääosan, eversti Sarmon roolin ja Reino Valkama oli everstin aisaparina kapteeni Vehmerinä. Naispääosassa nähtiin Hilkka Helinä. Kuollut Mies sai jatkoa vuonna 1944 elokuvassa "Kuollut mies vihastuu" ja vielä 1952 elokuvassa "Kuollut mies kummittelee", joissa Reino Valkama toimi edelleen everstin oikeana kätenä. Rinne piti itse Kuolleita Miehiä omina elokuvasuosikkeinaan myöhempien Palmu-elokuvien ohella. Muita Penttilä-filmatisointeja olivat "Kolmastoista koputus", jossa Rinne näytteli Maruda-laivan Kapteeni Pentti Kalhon roolin, ja jonka apurina toimi 1. perämies Timo Lehtonen, jota näytteli Tauno Palo. "Valkoisen neilikan velhossa", Rinteen seikkailija-taikurin aisaparina esiintyi jälleen Valkama. Vuonna 1943 syntyi Ilmari Unhon ohjaamana elokuva "Kirkastettu sydän", jonka miespääosasta Rinne nappasi ensimmäisen Jussi-palkintonsa.


title: Joel Rinne

text: Rauhan palattua työ Kansallisteatterissa jatkui reippain ottein. 1940-luvun näytöskappaleita olivat muun muassa "Antonius ja Kleopatra", "Ihmisvihaaja", "Ministerin rakastettu", "Erik XIV" ja "Nummisuutarit". 1950-luvulla Rinteen suurimpia töitä olivat muun muassa "Cyrano de Bergerac" ja "Nukkekoti" sekä muutamat Tšehov-tulkinnat. Etenkin de Bergerac sai kriitikoilta ylistävän vastaanoton vuonna 1958, jolloin esitys sai ensi-iltansa.


title: Joel Rinne

text: Rinne palkittiin vuonna 1953 Pro Finlandia -mitalilla.


title: Joel Rinne

text: 1950-luvulla Rinne rupesi hidastamaan tahtiaan elokuvien parissa. Vuosikymmenen puolivälissä syntyi keskimäärin enää vain yksi elokuva vuodessa, muun muassa "Muuan sulhasmies", jossa Joel Rinne ja Hannes Häyrinen näyttelevät irtolaisina elävää aatelismiestä ja hänen lakeijaansa. Vuonna 1957 valmistuneen "Niskavuori taistelee" -elokuvan jälkeen Rinne piti muutaman kesän taukoa elokuvista.


title: Joel Rinne

text: Vuonna 1960 Matti Kassila palasi Suomen Filmiteollisuuteen ohjaajaksi ja ryhtyi tekemään elokuvaa Mika Waltarin komisario Palmusta. Kassilan mielestä Suomessa oli vain kolme näyttelijää, joilla oli edellytykset Palmun hahmon tulkitsemiseen: Aku Korhonen, Tauno Palo ja Joel Rinne. Korhonen oli kuitenkin jo vanha ja vakavasti sairas. Palon riippakivenä olivat puolestaan hänen lukuisat romanttiset miessankariroolinsa, jotka eivät olisi tehneet hänestä uskottavaa Palmua. Näin ollen Rinne sai roolin. Elokuvan muissa keskeisissä rooleissa olivat Leo Jokela ja Matti Ranin.


title: Joel Rinne

text: "Komisario Palmun erehdyksestä" tuli vuoden suurmenestys, joka poiki seuraavana vuonna jatkoa elokuvassa "Kaasua, komisario Palmu!". Vuonna 1962 tehtiin kolmas Palmu-elokuva "Tähdet kertovat, komisario Palmu". Rinne sai roolityöstään toisen miespääosa-Jussinsa. Seuraavana vuonna oli tarkoitus tehdä sarjalle jatkoa, mutta näyttelijöiden lakko romutti suunnitelmat. Neljäs Palmu-elokuva, Vodkaa, komisario Palmu, tehtiin vasta vuonna 1969, mutta ei enää Mika Waltarin tekstien pohjalta. Elokuva ei saavuttanut samanlaista suosiota kuin kolme edellistä Palmua, ja jäi siten sarjan viimeiseksi filmatisoinniksi. Kolme viimeistä Palmu-elokuvaa olivat Fennada-Filmin tuottamia.


title: Joel Rinne

text: 1960-luvulla Rinteen suuret teatteriroolit jatkuivat muun muassa näytelmissä "Marat", "Caesar ja Kleopatra" ja "Kuka pelkää Virginia Woolfia". Näytelmässä "Tartuffe" (1960) Rinne ilmensi jälleen joustavuuttaan ja "Altonan vangeissa" (1962) hän yhdisti niukan ilmaisun älylliseen tarkkuuteen von Gerlachia näytellessään.


title: Joel Rinne

text: Vuoden 1966 "Päämajassa" Rinne tulkitsi C. G. E. Mannerheimia. Rooli sai ylistystä kriitikoilta ja oli kassamenestys – näytelmä esitettiin toistasataa kertaa Kansallisteatterissa. Vuonna 1970 näytelmä filmattiin Matti Kassilan ohjaamana. Rinteen vastanäyttelijänä päämajoitusmestarin roolissa oli Jussi Jurkka, vuonna 1968 tehtävään oli aiottu Olavi Ahosta. "Päämaja" jäi Rinteen viimeiseksi elokuvatyöksi. Televisioteatterille, MTV-Teatterille ja Kansallisteatterille hän teki roolitöitä viimeisiin vuosiinsa saakka.


title: Joel Rinne

text: Joel Rinne esiintyi myös radiokuunnelmissa. Hyvää iltaa, nimeni on Cox! -kuunnelmasarjassa 1960-luvulla hän esitti nimihenkilöä, seikkailija Paul Coxia. Paul Temple -kuunnelmasarjoissa hän oli niinikään nimiroolissa.


title: Joel Rinne

text: Joel Rinne oli naimisissa kaksi kertaa. Hänen ensimmäinen puolisonsa oli näyttelijä Rosi Rinne (o.s. Helminen, 1896–1964) ja toinen Saga Rikberg. Rinteellä oli kolme tytärtä: Saara Liisa, Kirsti ja Lena. Vuonna 1924 solmittu avioliitto Rosi Rinteen kanssa päättyi eroon 1934, mutta liitto Rikbergin kanssa kesti vuodesta 1936 Rinteen kuolemaan asti.


title: Eugenio Monti

text: Eugenio Monti (23. tammikuuta 1928 Dobbiaco, Italia – 1. joulukuuta 2003) oli italialainen rattikelkkailija. Hän on yksi kaikkien aikojen menestyneimpiä kelkkailijoita kuudella olympia- ja 12 maailmanmestaruusmitalillaan. Parhaiten hänet kuitenkin muistetaan vuoden 1964 Innsbruckin olympialaisissa ensimmäisenä Pierre de Coubertinin mitalin saajana todellisen olympiahengen osoittajana.


title: Eugenio Monti

text: Monti aloitti alppihiihtäjänä ja nousikin aina kansalliselle huipulle asti. Hän joutui kuitenkin lopettamaan hiihtouransa rikottuaan molemmat polvensa 1951. Monti siirtyi kelkkailun pariin ja nousi jo 1954 Italian mestariksi. Vuonna 1957 hän voitti ensimmäisen 11 maailmanmestaruudestaan.


title: Eugenio Monti

text: Vuoden 1956 talviolympialaisissa Cortina d'Ampezzossa Monti voitti sekä kahden että neljän miehen rattikelkkailussa hopeaa. Neljä vuotta myöhemmin Squaw Valleyssä Monti ei pystynyt kirkastamaan mitaleitaan, sillä rattikelkkailu ei ollut olympialajina.


title: Eugenio Monti

text: Monti muistetaan parhaiten 1964 Innsbruckin talviolympialaista, jossa hän osoitti todellista olympiahenkeä. Monti antoi omasta kelkastaan pultin brittiläisten Tony Nashin ja Robin Dixonille huomatessaan, että heiltä oli kyseinen osa rikki. Brittikaksikko voitti kisan ja Montin joukkue sijoittui pronssille. Kotimaassaan Italiassa lehdistö antoi Montille kritiikkiä toimistaan, mutta Monti vastasi: ”Nash ei voittanut, koska annoin hänelle pultin. Hän voitti, koska laski nopeammin.”


title: Eugenio Monti

text: Lopulta vuoden 1968 talviolympialaisissa Grenoblessa 40-vuotiaana Monti voittaa olympiakultaa. Hänen joukkueensa oli ensimmäinen sekä kahden että neljän miehen rattikelkkailussa. Monti lopetti uransa olympiakullan jälkeen. Montille myönnettiin kisojen jälkeen Italian korkein siviiliarvonimi.


title: Eugenio Monti

text: Parkinsonin tautia sairastanut Monti teki itsemurhan 1. joulukuuta 2003.


title: Kevin Dineen

text: Kevin William Dineen (s. 28. lokakuuta 1963 Québec, Québec) on kanadalainen jääkiekkovalmentaja ja entinen ammattilaisjääkiekkoilija, pelipaikaltaan oikea laitahyökkääjä. Hän toimi NHL-seura Florida Panthersin päävalmentajana vuosina 2011–2013.


title: Kevin Dineen

text: Dineen sai NHL-varauksen vuonna , kun Hartford Whalers varasi hänet numerolla 56 varaustilaisuuden kolmannella kierroksella. Ennen ammattilaisuraansa hän edusti muun muassa University of Denverin joukkuetta Pioneersia (vuosina 1981–1983). Hän teki NHL-debyyttinsä 3. joulukuuta 1984 ottelussa, jossa Whalers kohtasi Montreal Canadiensin. Hän pelasi tulokaskaudellaan, kaudella , 57 NHL:n runkosarjaottelua joissa hän teki 41 tehopistettä, 25 maalia ja 16 syöttöpistettä. Osan kaudesta hän vietti AHL-joukkue Binghampton Whalersissä.


title: Kevin Dineen

text: Dineen oli 1980-luvulla Hartford Whalersin avainhyökkääjiä. NHL-uransa ennätyspisteet hän teki kaudella , jolla hän oli joukkueensa paras maalin- ja pisteidentekijä tehtyään 79:ssä runkosarjaottelussa 45 maalia ja annettuaan 44 maalisyöttöä. Hän voitti Whalersin sisäisen maalipörssin myös kahdella muulla runkosarjakaudella, kaudella , jolla hän teki 40 maalia ja 39 syöttöpistettä 79:ssä ottelussa, ja kaudella , jolla hän teki 25 maalia ja yhtä monta syöttöpistettä 74:ssä ottelussa (jakoi parhaan maalintekijän aseman Ron Francisin kanssa).


title: Kevin Dineen

text: Marraskuussa 1991 Dineen kaupattiin Philadelphia Flyersiin vaihdossa Murray Craveniin ja neljännen kierroksen varausvuoroon kesän varaustilaisuudessa. Hänen isänsä Bill toimi tuohon aikaan joukkueen päävalmentajana. Hän edusti Flyersia neljän vuoden ajan ja kaudella hän toimi sen kapteenina. Joulukuussa 1995 Dineen palasi Hartford Whalersiin (Flyers sai vaihdossa kolmannen ja seitsemännen kierroksen varausvuorot kesän varaustilaisuudessa) ja hän kuului Whalersin/Carolina Hurricanesin (seura siirtyi Pohjois-Carolinaan vuonna 1997) kokoonpanoon neljä seuraavaa vuotta. Vuosina 1996–1998 hän oli joukkueensa kapteeni.


title: Kevin Dineen

text: Syyskuussa 1999 Dineen teki vapaana agenttina sopimuksen Ottawa Senatorsin kanssa, jossa hän pelasi kauden . Kesällä 2000 laajennusjoukkue Columbus Blue Jackets varasi hänet NHL:n laajennusdraftissa ja hän edusti seuraa kahden täyden kauden ajan ennen lopettamistaan syksyllä 2002, kesken kauden . Kevin Dineen pelasi 19 kautta käsittäneellä NHL-urallaan 1188 runkosarjaottelua, joissa hän teki 760 tehopistettä, 355 maalia ja 405 syöttöpistettä, ja 59 pudotuspeliottelua, joissa hän teki 41 tehopistettä, 23 maalia ja 18 syöttöpistettä. Hän keräsi myös 2299 jäähyminuuttia runkosarjassa ja 127 pudotuspeleissä. Hän on yksi harvoista pelaajista, jotka ovat NHL-urallaan sekä tehneet yli 350 maalia että keränneet yli 2000 jäähyminuuttia.


title: Kevin Dineen

text: Dineen pelasi kahdesti ssa, vuosina 1988 ja 1989. Hän myös kuului NHL:n miehistöön liigan tähdistöjoukkueen kohdatessa Neuvostoliiton jääkiekkomaajoukkueen vuoden 1987 Rendez-vous '87 -ottelusarjassa. Kanadan jääkiekkomaajoukkuetta hän edusti Sarajevon olympialaisissa vuonna 1984, Kanada-cupissa 1987 ja neljissä jääkiekon maailmanmestaruuskilpailuissa. Hänen parhaat saavutuksensa kansainvälisiltä kentiltä ovat MM-hopea vuodelta 1985 ja Kanada-cupin voitto.


title: Kevin Dineen

text: Dineen toimi heinäkuusta 2005 alkaen AHL-seura Portland Piratesin päävalmentajana. Heti ensimmäisen valmentajakautensa, kauden 2005–2006 päätteeksi hänelle myönnettiin Louis A. R. Pieri Award, AHL:n vuoden valmentajan palkinto. Dineen, joka on eniten otteluita voittanut valmentaja joukkueen historiassa (ohitti Barry Trotzin maaliskuussa 2009), valmensi Piratesin kahdesti, kausina 2005–2006 ja 2007–2008, AHL:n itäisen konferenssin loppuotteluihin. Pudotuspeleihin hän valmensi joukkueen viidellä kaudella kuudesta.


title: Kevin Dineen

text: Dineen jätti Portland Piratesin päävalmentajuuden siirryttyään NHL-seura Florida Panthersin päävalmentajaksi touko-kesäkuun vaihteessa 2011. Hän on Panthersin historian 11. päävalmentaja. Hänet irtisanottiin tehtävästä marraskuussa 2013 Panthersin huonon pelimenestyksen vuoksi.


title: Kevin Dineen

text: Sotšin talviolympialaisissa Dineen valmensi Kanadan naisten maajoukkueen olympiakultaan.


title: Kevin Dineen

text: Hän on naimisissa Annie Dineenin (o.s. Murasso) kanssa. He avioituivat vuonna 1991. Heillä on neljä lasta, kaksi tytärtä ja kaksi poikaa. Kevin Dineen on entisen NHL-jääkiekkoilijan ja -valmentajan Bill Dineenin poika ja myös hänen veljensä Gord ja Peter ovat pelanneet NHL:ssä.


title: Kevin Dineen

text: Dineen sairastaa Crohnin tautia, joka diagnosoitiin hänellä vuonna 1987.


title: Shemagh

text: Shemagh, oikealta nimeltään keffiyeh (), on neliönmuotoinen usein puuvillasta valmistettu huivi sekä perinteinen arabialainen päähine, joka yleensä sidotaan päähän erilaisilla tavoilla. Tavallisimmin shemagheja on käytetty suojaksi aurinkoa ja aavikon kuivuutta vastaan tai suojaamaan kasvoja hiekkaa puhaltavalta tuulelta. Useimmiten shemaghit ovat valkoisia, joko mustalla tai punaisella kirjaillulla kuviolla.


title: Shemagh

text: Shemagh-huivi on viime aikoina assosioitu Lähi-itään, ja moni mieltää sellaisen käytön tuen osoitukseksi esimerkiksi palestiinalaisia tai libanonilaisia kohtaan.


title: Shemagh

text: Huivi on ollut pitkään Ison-Britannian ja Yhdysvaltain asevoimien käytössä, joiden shemaghit ovat yleensä khakeja tai oliivinvihreitä mustalla kuviolla kirjailtuna.


title: Shemagh

text: Shemagheja käyttävät useiden muidenkin maiden armeijat niiden monikäyttöisyyden sekä kylmältä ja kuumalta ilmalta tarjoamansa suojan ansiosta.


title: Akhetaten

text: Akhetaten tai Akhetaton (nykyisin Amarna tai el-Amarna) oli Egyptissä 18. dynastian aikana eläneen farao Akhenatenin rakennuttama kaupunki. Sen nimi tarkoittaa Atonin taivaanrantaa. Kaupunki sijaitsee nykyisessä Al-Minyan kuvernoraatissa.


title: Akhetaten

text: Akhetatenin rakennustyöt kestivät noin vuoden ajan, minkä jälkeen koko kuninkaallinen hovi muutti uuteen kaupunkiin.. Kuninkaallisen perheen lisäksi kaupungissa asuivat Akhenatenin appivanhemmat Ay ja Tiy sekä kuninkaallisen aarrekammion valvoja Ramose. Akhetatenissa ei ollut slummeja ja rikkaiden asuinalueita erikseen, vaan köyhien majat kohosivat parempiosaisten palatsien vieressä. Farao Akhenatenin kuoltua kuninkaallinen perhe muutti takaisin vanhaan pääkaupunkiin Thebaan ja koko amarna-kausi, mukaan lukien Akhetatenin monoteistinen oppi Aton-jumalasta vaipui unholaan. Unhoon jäi myös Akhetaten, josta tuli muutaman vuoden aikana aavekaupunki.


title: Akhetaten

text: Ensimmäisenä länsimaalaisena kaupungin löysi Niilin laakson läpi matkustanut ranskalainen jesuiittapappi Claude Sicard vuonna 1714. Muita vierailijoita olivat vuosina 1798–1799 Napoleonin joukot, jotka valmistivat Amarnan kartan, joka julkaistiin vuosina 1821–1830.


title: Akhetaten

text: Sir John Gardner Wilkinson matkusti paikalle ja kartoitti kaupungin jäänteet. Robert Hay ja G. Laver tallensivat reliefit vuonna 1833. Kopiot ovat British Libraryssa.


title: Akhetaten

text: Preussilaista ryhmää johti Richard Lepsius, joka vieraili alueella 1843–1845. Hän tallensi näkyvät monumentit ja Amarnan topogragfian kahdentoista päivän aikana käyttämällä piirroksia ja paperikääröjä. Tulokset on julkaistu teoksessa "Denkmäler aus Ægypten und Æthiopien" vuosina 1849–1913, ja ne sisältävät kaupungin kartan. "Denkmäler-lautaset" muodostivat perustan tietämykselle löydöksistä. Vuonna 1887 paikallinen nainen löysi kaupungista yli 300 nuolenpääkirjoitusta sisältävää savitaulua, jotka tunnetaan Amarna-kirjeinä.


title: Akhetaten

text: Akhetatenin paikalla sijaitsee nykyään kylä nimeltä el Amarna (al-‘amārnah), joka on suosittu matkailukohde.


title: Hilde Gjermundshaug Pedersen

text: Hilde Gjermundshaug Pedersen (s. 8. marraskuuta 1964 Hamar, Norja) on norjalainen maastohiihtäjä.


title: Hilde Gjermundshaug Pedersen

text: Pedersen hiihti ensimmäisen maailmancupin kisansa jo 3. maaliskuuta 1984. Hän harrasti pitkän aikaa hiihtosuunnistusta, missä voitti seitsemän Norjan mestaruutta ja maailmancupin vuonna 1997. Maastohiihdossa hän teki paluun maailmancupiin samana vuonna.


title: Hilde Gjermundshaug Pedersen

text: Lahden MM-hiihdoissa 2001 ja Salt Lake Cityn olympialaisissa 2002 Pedersen oli mukana Norjan hopeaa saavuttaneessa viestijoukkueessa. Val di Fiemmen MM-hiihdoissa 2003 hän saavutti jälleen hopeaa viestissä sekä lisäksi pronssia 10 kilometrin perinteisellä ja sprintissä. Oberstdorfin MM-hiihdoissa 2005 hän saavutti kultaa viestissä ja sprinttiviestissä.


title: Hilde Gjermundshaug Pedersen

text: Vuonna 2006 Pedersen voitti tyttäriensä Elin ja Idan kanssa Nybygda IL:n riveissä Norjan viestimestaruuden. Ensimmäisen maailmancupin osakilpailuvoittonsa hän saavutti samana vuonna tammikuussa Viron Otepäässä 10 kilometrin perinteisellä, 41-vuotiaana. Torinon olympialaisissa 2006 hän oli samalla matkalla pronssilla.


title: Algebran peruslause

text: Matematiikassa algebran peruslause sanoo, että jokaisella yhden muuttujan polynomilla formula_1, jonka aste formula_2 ≥ formula_3 ja jonka kertoimet ovat reaali- tai kompleksilukuja, on ainakin yksi nollakohta kompleksilukujen joukossa. Toisin sanoen kompleksilukujen kunta on algebrallisesti suljettu kunta, ja siten yhtälöllä formula_4 on asteluvun mukainen määrä juuria. Juurista voi tosin olla joitakin keskenään samoja, joten juurten kertaluku täytyy ottaa huomioon juurten lukumäärää laskettaessa.


title: Algebran peruslause

text: Algebran peruslausetta pohti ensimmäisenä Albert Girard vuonna 1629, mutta vasta Gauss antoi sille vuoden 1800 vaiheilla (useammankin) pätevän todistuksen. Yksinkertaisin todistus perustuu funktioteorian Liouvillen lauseeseen.


title: Algebran peruslause

text: Lauseen nimi on monien matemaatikoiden mielestä harhaanjohtava, sillä nykyään algebra tutkii paljon muutakin kuin pelkkiä polynomeja.


title: Puna-armeijan kuoro ja orkesteri

text: Aleksandrovin yhtye (), koko nimeltään "Venäjän armeijan akateeminen A. V. Aleksandroville nimetty laulu- ja tanssiyhtye" (), tunnettu yleisesti nimellä Puna-armeijan kuoro, on Venäjän asevoimiin kuuluva erillinen ja itsehallinnollinen joukko-osasto. Yhtyeeseen kuuluvat laulu- ja tanssiryhmät, orkesteri sekä johto(upseeristo), yhteensä yli 200 henkilöä. Yhtyeen ohjelmisto vaihtelee kansanmusiikista marsseihin.


title: Puna-armeijan kuoro ja orkesteri

text: Aleksandovin yhtye on Venäjän sisäministeriön kuoron lisäksi toinen venäläinen kuoro, joka nykyään esiintyy Puna-armeijan kuoron jatkajana. Aleksandrovin yhtye on kiistänyt sisäministeriön kuoron oikeuden esiintyä puna-armeijan kuoron jatkajana.


title: Puna-armeijan kuoro ja orkesteri

text: Neuvostoliiton puna-armeijaan perustettiin 12 henkilön lauluryhmä viihdyttämään sotilaita 1928. Koska kyseessä oli vielä tuolloin pelkästään laulajista muodostunut kokoonpano, kutsumanimeksi tuli ”puna-armeijan kuoro”. Sen ensimmäinen johtaja oli Moskovan konservatorion musiikin professori Aleksandr Aleksandrov. Yhtyeeseen tuli laulun ohella myös tanssi 1935, joten kyse ei enää ollut vain kuorosta. Ensimmäinen kansainvölinen esiintyminen kokoonpanolla oli Pariisin vuoden 1937 maailmannäyttelyssä.


title: Puna-armeijan kuoro ja orkesteri

text: Aleksandrovin poika Boris Aleksandrov otti kuoron johtoonsa isänsä kuoleman jälkeen 1946. Boris johti yhtyettä neuvostoajalle poikkeuksellisesti jo usealle maailmankiertueelle. Koska puna-armeijan nimi oli muuttunut Neuvostoliiton asevoimiksi 1946, myös yhtyeen nimessä luovuttiin viittauksesta puna-armeijaan 1949.


title: Puna-armeijan kuoro ja orkesteri

text: Venäjän asevoimien osana yhtye on esiintynyt kuuluisille henkilöille ja niiden kanssa, kuten paavi Johannes Paavali II:lle Vatikaanissa. Muita virstanpylväitä yhtyeelle oli esiintyminen Tšetšeniassa kymmenien asteiden pakkasessa, esitys keskellä autiomaata Afganistanissa sekä esitys Moskovassa Elton Johnin kanssa. Yhtyeen johtaja oli toukokuusta 2016 Valeri Halilov.


title: Puna-armeijan kuoro ja orkesteri

text: Ensimmäisen kerran Suomessa yhtye esiintyi jo alkuvuodesta 1945 melko pian jatkosodan jälkeen. Yhtyeen tuotti 1960–1980-luvuilla useita kertoja Suomeen Suomi-Neuvostoliitto-Seura. 6. kesäkuuta 1993 yhtye esiintyi Leningrad Cowboysin kanssa Helsingin Senaatintorilla yli 70 000 ihmiselle "Total Balalaika Show" -nimisessä ilmaiskonsertissa. Kiertue Leningrad Cowboysin kanssa jatkui Berliinin Lustgarteniin, jossa yhtye jätti jäähyväiset Saksasta vetäytyville venäläisjoukoille. Toisen kerran yhtye esiintyi Senaatintorilla Leningrad Cowboysien ja UMO:n kanssa "Global Balalaika Show" -nimisessä ilmaiskonsertissa vuonna 2003.


title: Puna-armeijan kuoro ja orkesteri

text: Yhtyeen nimi on muuttunut sen historian aikana. Aikaisemmat nimet olivat:


title: Puna-armeijan kuoro ja orkesteri

text: Joulupäivänä 25. joulukuuta 2016 yhtyettä kuljettanut Venäjän asevoimien Tu-154 -kuljetuskone putosi Mustaanmereen Sotšin eteläpuolella ja vei mukanaan lähes 70 yhtyeen jäsentä, jotka ovat kaikki todennäköisesti kuolleet. Mukana oli yhtyeen johtaja Halilov. Yhtye oli menossa uudenvuoden konserttiin Syyriaan esiintymään venäläisille sotilaille.


title: Aleksandr Aleksandrov

text: Aleksandr Vasiljevitš Aleksandrov ("Александр Васильевич Александров", 13. huhtikuuta 1883 Plahino – 8. kesäkuuta 1946 Berliini) oli neuvostoliittolainen sotilas ja säveltäjä.


title: Aleksandr Aleksandrov

text: Vuonna 1909 Aleksandrov aloitti opinnot Moskovan konservatoriossa, mistä hän valmistui vuonna 1918. Myöhemmin hän toimi konservatoriossa opettajana ja myöhemmin Puna-armeijan kuoron johtajana. Puna-armeijan kuoron kanssa hän kiersi ympäri Neuvostoliittoa.


title: Aleksandr Aleksandrov

text: Aleksandrov pääsi Stalinin suosioon ja sävelsi tämän henkilökohtaisesta määräyksestä toisen maailmansodan aikana useita isänmaallisia marsseja. Hän sävelsi Stalinin kehotuksesta Neuvostoliitolle myös uuden kansallishymnin, Neuvostoliiton hymnin, johon sanat laati lastenkirjailija Sergei Mihalkov.


title: Aleksandr Aleksandrov

text: Aleksandr Vasiljevitš Aleksandrov, joka tunnetaan nimellä Sasha, syntyi 13. huhtikuuta Plahinossa. Poikana hänen laulunsa oli niin vaikuttava, että hän matkusti Pietariin tullakseen kuoropojaksi Kazanin katedraalissa. Hän opiskeli sävellystä Pietarissa ja Moskovassa, jossa hänesta lopulta tuli musiikin professori vuonna 1918 ja kuoronjohtaja Kristus Vapahtajan katedraalissa Moskovassa. Hän oli kuoronjohtajana vuosina 1918-1922.


title: Aleksandr Aleksandrov

text: Alexandrov perusti Puna-armeijan kuoro ja orkesterin ja hän oli useita vuosia sen johtajana. Hänen kuoronsa menestyi menestyksekkäästi Pariisissa vuonna 1937 pidetyssä konsertissa, ja vuonna 1942 Stalin antoi hänelle ja sanoittajalle Sergei Mikhalkoville tehtäväkseen kirjoittaa uusi Neuvostoliiton kansallislaulu, joka sitten hyväksyttiin virallisesti 1. tammikuuta 1944. Se oli erittäin suosittu ja sitä käytettiin vuoteen 1991 jolloin Neuvostoliitto hajosi. Siitä tuli myöhemmin vuonna 2000 Venäjän kansallislaulu johon Mikhalkov kirjoitti uudet sanat.


title: Aleksandr Aleksandrov

text: Hän myös sävelsi kuuluisan kappaleen Sacred War josta tuli Neuvostoliiton ja Venäjän virallinen marssi.


title: Aleksandr Aleksandrov

text: Hän kuoli 8. heinäkuuta 1946, kun hän kierteli Berliiniä; jotkut lähteet sanovat, että hän oli palaamasta Saksasta.


title: Order of Canada

text: Order of Canada/L'Ordre du Canada on korkein Kanadan kansalaiselle myönnettävä kunniamerkki. Se voidaan myöntää kanadalaiselle, joka merkittävällä tavalla toteuttaa kunniamerkin latinankielistä mottoa "Desiderantes meliorem patriam", 'parempaa isänmaata haluten'. Kunniamerkki lanseerattiin vuonna 1967 ja tuosta vuodesta lähtien se on myönnetty yli 5 000 henkilölle – joukossa muun muassa näyttelijöitä, muusikkoja, poliitikkoja, hyväntekijöitä ja urheilijoita.


title: Order of Canada

text: Order of Canada -kunnianosoitukset jaetaan kolmeen eri alaluokkaan. Nämä ovat, korkeimmasta lähtien, "Companion", "Officer" ja "Member".


title: Order of Canada

text: Tämän kunniamerkin saaneet ovat toimineet merkittävällä tavalla Kanadan tai koko ihmiskunnan hyväksi kansallisella tai kansainvälisellä tasolla. Korkeintaan 15 companionia voidaan nimittää vuosittain ja samanaikaisesti heitä voi olla elossa 165, ainoana poikkeuksena erityisen kunnia-arvon saaneet, "honorary Companions". Syyskuun lopulla 2005 elossa oli 166 companionia, joukossa mukana neljä em. kunnia-arvolla palkittua.


title: Order of Canada

text: Officer-tason kunniamerkki on tunnustus poikkeuksellisesta kyvykkyydestä ja kanadalaisten hyväksi tehdystä työstä. Korkeintaan 64 officeria voidaan nimittää vuosittain. Ylärajaa sille, kuinka monta arvonimen saanutta voi kulloinkin olla elossa, ei ole. Syyskuun lopulla 2005 elossa oli 1 006 O.C.-kunniamerkin saanutta.


title: Order of Canada

text: Tämä kunniamerkki on tunnustus Kanadan tai kanadalaisten hyväksi tehdystä työstä paikallisella tai alueellisella tasolla. Vuosittain korkeintaan 136 henkilölle voidaan myöntää Member-arvo. Ylärajaa samaan aikaan elossa oleville membereille ei ole. Syyskuun lopulla 2005 elossa oli 1 964 C.M.:ää.


title: Goldfinger

text: Goldfinger on amerikkalainen vuonna 1994 perustettu ska punk -yhtye, jonka keulakuvana toimii bändin laulaja-kitaristi John Feldmann. Bändin muut jäsenet ovat kitaristi Charlie Paulson, basisti Kelly LeMieux sekä rumpali Darrin "Dangerous Darrin" Pfeiffer. Bändin perustivat John ja bändin alkuperäinen basisti Simon Williams. Yhtyeeseen liittyi tuolloin myös rumpali Darrin Pfeiffer sekä kitaristi Charlie Paulson, joka korvasi bändin alkuperäisen, vaikkakin lyhytaikaisen kitaristin, joka siirtyi ammattilaissurffariksi Costa Ricaan. Kesällä 1998 bändin basisti Simon Williams poistui musikaalisten erimielisyyksien vuoksi ja hänen tilalleen tuli nykyinen basisti Kelly LeMieux. Bändin kokoonpano koki vielä kolauksen, kun kitaristi Charlie Paulson syyskuussa 2001 lähti bändistä. Hänen paikkansa otti Brian Arthur, joka siirtyi texasilaisesta Unloco-bändistä Goldfingeriin. Charlie Paulson palasi kuitenkin bändiin vuonna 2005 ja on mukana uudella Hello Destiny -levyllä.


title: Goldfinger

text: Bändin perustamisesta lähtien John Feldmann on ollut vegaani ja puolustanut eläinten oikeuksia. Hän on tehnyt sanoituksia ja toiminut monissa muissakin bändeissä, kuten Mest, The Used, Story of the year sekä Good Charlotte. Guinnesin ennätysten kirjaan 36-vuotias Feldmann on päässyt esittämällä eniten keikkoja vuoden aikana. Vuonna 1996 John Feldmannilla oli 385 show'ta eli enemmän keikkoja kuin vuodessa on päiviä.


title: Goldfinger

text: Rumpali Dangerous Darrin eli Darrin Pfeiffer on tunnettu oudoista keikkarituaaleistaan sekä kanadalaisen jääkiekkoilun ihailijana. Keikoilla hän laittaa "twinkeen" takapuoleensa ja pyytää yleisöstä fanin puraisemaan siitä palan. Hän on myös tehnyt kappaleen jääkiekkolegenda Wayne Gretzkystä. Laulu kertoo millaista olisi seksi The Great One:n kanssa.


title: Shania Twain

text: Shania Twain, oikealta nimeltään Eilleen Regina Edwards, myöhemmin Eilleen Twain (s. 28. elokuuta 1965 Windsor, Ontario, Kanada) on kanadalainen laulaja-lauluntekijä. Hänen vuonna 1997 ilmestynyt "Come On Over" -albuminsa on myydyin naisartistin levy (vuoteen 2016 mennessä 43 miljoonaa kappaletta) ja samalla myydyin kantrialbumi. Twain on ainoa artisti, joka on Yhdysvalloissa myynyt kolmella levyllä timanttilevyyn oikeuttavan määrän, yli 10 miljoonaa levyä. Twain määritellään kantriartistiksi ja hänen musiikistaan suuren osan muodostaa kantripop.


title: Shania Twain

text: Twainin vanhemmat ovat Sharon ja Clarence Edwards. He erosivat lapsen ollessa kaksivuotias. Tuleva laulaja kasvoi Eilleen Twain -nimisenä pohjoisemmassa ja pienemmässä Timminsin kaupungissa äitinsä muutettua sinne uuden miehensä Jerry Twainin (täysverinen ojibwe-intiaani) kanssa. Twainien perhe oli köyhä ja talvella he joutuivat polttamaan talonsa lautoja pysyäkseen lämpiminä.


title: Shania Twain

text: 13-vuotiaana Eilleen Twain kutsuttiin esiintymään CBC:n "Tommy Hunter Show’hun". Lukioaikoinaan hän lauloi Longshot-nimisessä yhtyeessä, joka esitti cover-versioita ajankohtaisista kappaleista. 1. marraskuuta 1987 Sharon ja Jerry Twain kuolivat auto-onnettomuudessa, minkä jälkeen Eilleen muutti kahden nuoremman veljensä ja sisarensa kanssa Huntsvilleen. Siellä hän elätti uusperhettä esiintymällä paikallisessa lomakohteessa, Deerhurst Resortissa. Kuultuaan Twainin esityksen vuonna 1991 nashvilleläinen Dick Frank kutsui hänet nauhoittamaan demon.


title: Shania Twain

text: Ensimmäisen levytyssopimuksen tultua ajankohtaiseksi 1991 Twain muutti etunimensä Shaniaksi (). Shanian ojibwe-heimoon kuulunut isäpuoli pysyi hänelle tärkeänä vaikuttimena. Timminsin kaupunki nimesi myöhemmin kadun hänen mukaansa, perusti museon ja antoi hänelle kaupungin avaimet.


title: Shania Twain

text: Twainista tuli yksi maailman parhaiten menestyneistä laulajista 1990-luvulla ja 2000-luvulla. Hänen albumeistaan kolme on myynyt Yhdysvalloissa yli 10 miljoonaa kappaletta. Huomattavan Twainin menestyksessä kantrimusiikin saralla tekee, että hän ei ole kotoisin kantrimusiikin alueilta. Twain lopetti laulajanuransa ja esitti vetäytymisen syyksi heikentyneen äänen. Vuonna 2017 Twain vieraili Yhdysvaltojen "The Voice" -televisio-ohjelmassa.


title: Shania Twain

text: Twain erosi vuonna 2008 pitkäaikaisesta aviomiehestään, tuottaja Robert John ”Mutt” Langesta . Heillä on yksi lapsi, vuonna 2001 syntynyt Eja. Uutena vuotena 2011 Twain avioitui Frederic Thiebaudin kanssa. Twain asuu Sveitsissä.


title: MONUC

text: MONUC () on Yhdistyneiden kansakuntien rauhanturvaoperaatio Kongon demokraattisessa tasavallassa. Operaatio perustuu Sambian, Kongon demokraattisen tasavallan, Angolan, Namibian, Ruandan, Ugandan ja Zimbabwen 10. heinäkuuta 1999 allekirjoittamaan tulitaukosopimukseen kaikkien Kongossa taistelevien ryhmien vihollisuuksien lopettamiseksi.


title: MONUC

text: YK:n turvallisuusneuvoston 6. elokuuta 1999 tekemän päätöslauselman 1258 mukaan YK lähettää 90 henkilöä, yhteysupseereita siviilihenkilökuntineen sopimuksen allekirjoittaneisiin maihin sen jälkeen kun Kongo on allekirjoittanut Lusakan sopimuksen. 1. marraskuuta 1999 YK:n pääsihteeri Kofi Annan suositteli mandaatin laajentamista MONUC:n perustamista ja 500 sotilastarkkailijan lähettämistä varten. 13. marraskuuta Annan nimitti tunisialaisen Kamel Morjanen erityisedustajakseen Kongoon.


title: MONUC

text: YK:n turvallisuusneuvoston päätöksellä 1279 30. marraskuuta päätettiin, että lähetetty henkilöstö saa perustaa MONUC:n. 24. helmikuuta 2000 päätettiin päätöslauselmalla 1291, että operaatiota saa laajentaa sotilashenkilöstöltään 5 537 henkilöön aikaisemmin lähetetyn 500 sotilastarkkailijaa mukaan lukien. 4. joulukuuta 2002 päätöslauselman 1445 mukaan sotilashenkilöstön määrä voi lisääntyä 8 700 henkilöön kahdessa joukossa. Päätöslauselman 1493 mukaan joukkojen määrä voi nousta 10 800:aan. 1. lokakuuta 2004 päätöslauselman 1565 mukaan voitiin joukkojen määrää lisätä 5 900:lla ja joukkojen kokonaismääräksi muodostuisi 16 700. Raportissa oli suositeltu 23 900 joukkojen määräksi 507 siviilipoliisin lisäksi.


title: MONUC

text: 7. lokakuuta 2008 MONUC-joukkoja oli 21 210, joista 16 475 rauhanturvaajia, 719 sotilastarkkailijoita, 562 YK:n vapaaehtoisia, 304 poliisijoukkoja ja 3150 paikallista siviilihenkilökuntaa.


title: MONUC

text: 1.7.2010 lähtien operaation nimi on ollut MONUSCO ("Mission de l'Organisation des Nations Unies pour la stabilisation en République démocratique du Congo)."


title: MONUC

text: 28. huhtikuuta 2008 BBC väitti YK:n intialaisten ja pakistanilaisten rauhanturvaajien välittäneen aseita Kongon kapinallisjoukoille kultaa ja norsunluuta vastaan.


title: MONUC

text: MONUC-joukoissa toimivat henkilöt ovat, YK:n omienkin tietojen mukaan, syyllistyneet valtaisaan seksuaalisten väärinkäytösten ja hyväksikäyttämisten vyyhtiin. YK:n omien tilastojen mukaan vuosina 2007 ja aina marraskuuhun 2009 ulottuvalla ajalla joukkojen toimesta on suoritettu kaikkiaan 145 hyväksikäyttöä tai vastaavaa seksuaalista tekoa. Kuitenkin asia tuli esille jo vuonna 2004 kun joukkoja syytettiin alaikäisten lasten seksuaalisesta hyväksikäytöstä, mutta toiminta on vain jatkunut.


title: MONUC

text: Syksyllä 2008 tilanne paheni jälleen Kongon itäosassa Ruandan rajalla. Kapinallisjoukkojen johtaja Laurent Nkunda rikkoi aiemmin tehdyn tulitauon ja taistelut kapinallisten ja valtion joukkojen välillä lisääntyivät. Taisteluja on YK:n mukaan paennut elo-lokakuussa jo ainakin 200 000 siviiliä. YK:n MONUC-operaatiota on syytetty epäonnistumisesta siviilien suojelemisessa. MONUC-joukkoja komentanut espanjalaiskenraali Vicente Diaz de Villegas erosi tehtävästään 27. lokakuuta 2008.


title: MONUC

text: Hallitusta vastustavat joukot lähestyivät lokakuussa 2008 Goman kaupunkia, minkä vuoksi kaupunkiin sekä kaupunkiin jääneiden 800:n Yhdistyneiden kansakuntien rauhanturvaajan sekä hallituksen vastustajien joukon väliin jäi 30 000 siviiliä. Gomassa ei ole muuta sotilasvoimaa hallituksen joukkojen vetäydyttyä kuin Yhdistyneiden kansakuntien rauhanturvaajat.


title: MONUC

text: 20. marraskuuta 2008 YK turvallisuusneuvosto äänesti yksimielisesti noin 3 000 lisäjoukkojen lähettämisestä Kongoon.


title: CBC

text: CBC eli Canadian Broadcasting Corporation (ransk. La Société Radio-Canada) on Kanadan kansallinen julkisen palvelun televisio- ja radioyhtiö. Se lähettää radio-ohjelmia kuulijoillen AM-, FM- ja lyhytaaltolähetyksinä sekä televisio-ohjelmia katselijoilleen niin englannin kuin ranskan kielellä. Sillä on kaksi kansallista kaapelitv-kanavaa. Myös internet, satelliitti- ja digitaaliradio kuuluvat yhtiön välitystapoihin. Yhtiö tunneteen erityisesti korkeatasoisista uutisistaan ja julkisia asioita käsittelevistä ohjelmistaan. Yhtiön pääkonttori toimii Ottawassa.


title: CBC

text: Yhtiö rahoittaa toimintaansa Kanadan parlamentin antamin budjettivaroin ja mainosmyynnillä. Yhtiön lähetystoimintaa käytetään kansallisen kulttuurin välittämiseen ja kansallisen yhtenäisyyden välineenä. Etenkin Yhdysvalloista tulevat lähetykset vaikeuttavat yhtiön kansallisten tavoitteiden saavuttamista. Vastapainona CBC:n lähetyksistä tietty osuus tulee olla tuotettu Kanadassa.


title: CBC

text: Yksityiset kanadalaiset radiolähetykset alkoivat vuonna 1922, tosin monet kuuntelivat jo tuolloin yhdysvaltalaisia radiokanavia. Vuonna 1929 kansallinen rautatieyhtiö käynnisti ensimmäisen kansallisen radion; kansallinen komitea suositti kansallisen rannikolta-rannikolle ulottuvan radioyhtiön perustamista ja yksityisten radioasemien sulkemista. Canadian Broadcasting Corporation perustettiin vuonna 1936, ja se aloitti radiolähetykset englanniksi ja ranskaksi. Ohjelma sisälsi uutisia, dokumentteja, draamaa, klassista musiikkia, viihdettä, ja opetusohjelmia. Jääkiekkolähetysten radiointi aloitettiin 1939. Televisiolähetykset käynnistettiin 1952 ensin Montrealissa ja Torontossa. Vuonna 1955 CBC:n televisiolähetysten alueellinen kattavuus vastasi 66 prosenttia Kanadan väestöstä. Vuonna 1972 laukaistu Anik A-1 -satelliitti toi tv-signaalin saataville myös Kanadan pohjoisosiin. Suosituimpia tv-ohjelmia oli viikottaisia NHL-pelejä esittänyt "Hockey Night in Canada" ("Kanadan jääkiekkoilta").


title: CBC

text: Ranskankielisen ohjelmatoiminnan pääpaikka on Montreal ja englanninkielisen Toronto. Englanninkielisiä ohjelmia tuotetaan myös Vancouverissa ja Winnipegissä. Lisäksi Ottawassa tuotetaan ohjelmia molemmilla pääkielillä. Kansallisen kaapelikanavan lisäksi CBC:llä on ympärivuorokautinen uutiskanava. Kanadan puolustusministeriön kanssa yhtiö operoi asevoimien lähetystoimintaa. Yhtiöllä on myös kansainvälinen lyhytaaltopalvelu. Yhtiön mikroaaltolinkkiverkko on yksi maailman laajimmista - noin 6 400 kilometriä pitkä. Yhtiön Northern Service ("Pohjoiset palvelut") lähettävät ohjelmaa kauemmille syrjäseuduille ja maan pohjoisosiin. CBC:n paikalliset radioasemat tuottavat uutisia ja julkisen palvelun ohjelmia ja aluekeskukset lähettävät opetusohjelmia.


title: Emirates Stadium

text: Emirates Stadium on jalkapalloseura Arsenalin stadion Islingtonissa, Pohjois-Lontoossa. Sen nimeksi suunniteltiin Ashburton Grovea ja New Highburya, mutta sen nimioikeudet myytiin Emirates-lentoyhtiölle ja näin stadionin nimeksi tuli Emirates Stadium. 60 000 katsojaa vetävän Lontoon kolmanneksi suurimman stadionin rakennustyöt valmistuivat heinäkuussa 2006. Projektin rakennuskustannukset, muu infrastruktuuri mukaan lukien, olivat 390 miljoonaa puntaa. Emirates Stadium on toiseksi suurin Valioliiga-joukkueen stadion, vain Old Trafford on suurempi


title: Sihteeri

text: Sihteeri (lyhenne siht.) on toimistotyön ammattilainen, joka työskentelee toimistopalvelu-, tietohallinto- ja viestintätyössä erilaisissa organisaatioissa muun muassa yrityksissä, järjestöissä ja virastoissa. Ammattinimike voi olla myös "assistentti".


title: Sihteeri

text: Virtuaalisihteeri on henkilö, joka tekee ostopalveluna sihteeri- tai assistenttitehtäviä hyödyntäen tietotekniikkaa ja etäyhteyksiä. Virtuaalisihteeristä käytetään myös nimitystä virtuaaliassistentti.


title: Sihteeri

text: Sihteerin tehtäviin kuuluu muun muassa tilaisuuksien ja matkojen järjestäminen, kirjeenvaihto, käännöstyöt, kokoussihteerinä toimiminen, tiedottaminen, hankintojen ja tilausten tekeminen, esimiehen avustaminen ja juoksevien asioiden hoitaminen organisaation sisäisissä ja ulkoisissa yhteyksissä. Työn sisältöön vaikuttavat esimiehen asema, tehtävät sekä yrityksen tai organisaation toimiala ja koko.


title: Sihteeri

text: Sihteerin tehtäviin koulutetaan esimerkiksi kauppaoppilaitoksissa (merkonomi), ammattikorkeakouluissa (tradenomi), aikuisopistoissa, aikuiskoulutuskeskuksissa ja instituuteissa (ammatti-/näyttötutkinto).


title: Sihteeri

text: Yhteisöjen tai yrityksien kokouksien ajaksi valitaan sihteeri pitämään pöytäkirjaa. Yleensä sihteerinä toimii toimitusjohtaja tai asunto-osakeyhtiöissä isännöitsijä.


title: Kontiomäen rautatieasema

text:
Kontiomäen rautatieasema () on Suomen rataverkon liikennepaikka Kainuussa, Paltamon kunnassa sijaitsevassa Kontiomäen kylässä. Liikennepaikan etäisyys ratakilometreinä Helsingin päärautatieasemalta Pieksämäen kautta on 658,8, ja Oulun kautta 918,9 ratakilometriä. Kontiomäen rautatieasema otettiin käyttöön 1923 rataosuuden Kajaani–Kontiomäki valmistuessa. Risteysasema Kontiomäestä tuli 1926, kun rataosuus Vuokatti–Paltamo valmistui.
Rautatieasemasta on valmistettu pienoismalli, joka sijaitsee Kontiomäen Shellin yläkerran pienoismallinäyttelyssä. Mallin on valmistanut Vaihtoehtona työ -projekti.


title: Kontiomäen rautatieasema

text: Kontiomäki on risteysasema, siellä risteävät Joensuusta, Iisalmesta, Oulusta, Ämmänsaarelta ja Vartiuksesta alkavat rataosat.


title: Kontiomäen rautatieasema

text: Matkustajaliikennettä on vain rataosalla Iisalmi–Kontiomäki–Oulu. Muut rataosat ovat tavaraliikenneratoja.


title: Kontiomäen rautatieasema

text: Kontiomäen rautatieasema sijaitsee myös valtateiden 22 ja 5 sekä kantatien 89 risteyskohdassa, ja sijaitsee liikenteellisesti tärkeällä alueella.


title: Kontiomäen rautatieasema

text: Rautatieaseman päärakennus on rakennettu vuonna 1923, jolloin rautatie Kajaanista Paltamoon valmistui. Gunnar Aspelinin suunnittelema asemarakennus noudattelee samaa rakennustyyliä kuin Iisalmen–Ylivieskan radan asemarakennukset.


title: Kontiomäen rautatieasema

text: Liikenteenohjaustoiminnot on siirretty asemarakennuksen vierelle sijoitettuun parakkiin asemarakennuksessa olleen homevaurion vuoksi. Asemarakennuksen homevauriot on nyttemmin korjattu


title: Kontiomäen rautatieasema

text: Kontiomäellä on laajahko tallialue, joka on peräisin 1920–1930-luvuilta, jolloin Kontiomäki oli merkittävä risteysasema.


title: Kontiomäen rautatieasema

text: Kontiomäen ratapiha on yksi Suomen viimeisiä ratapihoja, joilla ei ole ollut minkäänlaisia turvalaitteita. Alun perin Kontiomäellä oli ainoastaan ratapihaa suojaavat siipiopastimet, jotka korvattiin 1990-luvulla valo-opastimilla. Kun Matkalan vaihde lakkautettiin ja Kontiomäen ohitusraide valmistui, otettiin ohitusraiteella käyttöön VR-76 -tyyppinen releasetinlaite. Kontiomäen ratapihalle mitään turvalaitteita ei valo-opastimien lisäksi kuitenkaan asennettu.


title: Kontiomäen rautatieasema

text: Nykyisin liikenteenohjaustoiminnot Kontiomäen ratapihalla hoidetaan keskitetysti kaukokäytöllä Oulun rautatieasemalla sijaitsevasta liikenteenohjauskeskuksesta käsin. Ratapihan muutostöiden yhteydessä liikennepaikalle asennettiin sähkökääntölaitteilla varustetut vaihteet sekä tietokoneasetinlaite. Kontiomäki oli Kainuun viimeinen liikennepaikka, jolla junasuorittajat ohjasivat liikennettä paikallisesti.


title: Kontiomäen rautatieasema

text: 1. joulukuuta 2006 otettiin käyttöön sähköistys rataosilla Oulu–Kontiomäki–Iisalmi ja Kontiomäki–Vartius.


title: Egyptin jalkapallomaajoukkue

text: Egyptin jalkapallomaajoukkue on Egyptin kansallinen edustusjoukkue jalkapallossa. Joukkuetta hallinnoi Egyptin jalkapalloliitto. Egyptistä tuli vuonna 1934 ensimmäinen jalkapallon MM-kilpailuissa pelannut afrikkalaisjoukkue. Se ei kuitenkaan päässyt ensimmäistä kierrosta pidemmälle, kuten ei myöskään toisella yrityksellään vuonna 1990. Egypti pääsi kolmatta kertaa MM-turnaukseen vuonna 2018.


title: Egyptin jalkapallomaajoukkue

text: Sen sijaan Afrikan-mestaruuskilpailuissa Egypti on menestynyt hyvin, sillä se on saalistanut enemmän mestaruuksia kuin muut Afrikan jalkapalloliiton maat. Seitsemästä mestaruudesta ensimmäinen tuli vuonna 1957, viimeisin ja samalla historiallinen kolmas perättäinen 2010.


title: Egyptin jalkapallomaajoukkue

text: Vuosina 1958–70 Egypti käytti nimeä Yhdistynyt arabitasavalta ja 1958–61 siihen kuului myös Syyria.


title: Sybotan taistelu

text: Sybotan taistelu käytiin vuonna 433 eaa. Korkyran ja Korintin laivastojen välillä. Se oli yksi tapahtumista joka johti peloponnesolaissodan alkamiseen.


title: Sybotan taistelu

text:
Korkyra tai Kerkyra (nykyinen Korfu) oli vanha Korinttin kolonia, joka halusi päästä eroon Korinttin alaisuudesta. Korkyralla oli kreikkalaisen maailman suurin laivasto ja se oli liittoutunut Ateenan kanssa. Korintti oli puolestaan liitossa Spartan kanssa. Ateenalaiset lähettivät kymmenen laivaa Korkyran avuksi, mutta laivastolle annettiin määräys hyökätä vain, jos korinttilaiset yrittivät nousta maihin Korkyralle. Ateenalaisia komensivat Lakedaimonios (Kimonin poika), Diotimos ja Proteas. Samalla korinttilaiset lähettivät Korkyraa vastaan 150 laivaa käsittäneen laivaston, joka koostui korinttilaisista ja heidän liittolaistensa laivoista.
Korkyralaiset lähettivät korinttilaisia vastaan 110 laivaa, joita johtivat Mikiades, Aisimides ja Eurybatos. He tekivät Sybotan saaresta laivastonsa tukikohdan. Kun korinttilainen laivasto saapui Sybotan edustalle pistivät korkyralaiset laivastonsa taisteluvalmiuteen.


title: Sybotan taistelu

text: Ateenalaiset eivät aluksi ottaneet osaa taisteluun, vaikka olivatkin korkyralaisen laivaston oikealla siivellä. Kummallakin puolella oli laivoissaan jousimiehiä ja hopliittejä. Thukydides kertoo, että taistelu käytiin "vanhanaikaiseen tyyliin". Kumpikaan osapuoli ei yrittänyt upottaa vastustajiaan törmäämällä keula edellä vihollisen sivustaan, kuten myöhemmissä taisteluissa. Taistelu muistutti enemmän maataistelua merellä.


title: Sybotan taistelu

text: Korkyralaiset mursivat korinttilaisten oikean siiven ja ajoivat heidät pakosalle. Korinttilaisten vasen siipi pärjäsi paremmin ja pian ateenalaiset päättivät, että oli pakko avustaa heidän liittolaisiian. Lopulta korinttilaiset voittivat kuitenkin taistelun ja ottivat 1250 vihollisen sotilasta vangiksi.


title: Sybotan taistelu

text: Korkyralaiset ja ateenalaiset pakenivat nyt kohti Korkyraa puolustamaan itse saarta. Kun korinttilaien laivasto pääsi Korkyran edustalle, lähti se kuitenkin heti perääntymään, koska paikalle saapui uusi 20 laivaa käsittänyt ateenalainen laivasto. Seuraavana päivänä ateenalaiset ja korkyralaiset olivat valmiita uudelleen puolustamaan saarta vihollista vastaan. Korinttilaiset olivat kuitenkin saaneet tarpeekseen ja purjehtivat kotiin. Kumpikin osapuoli julisti voittaneensa. Korinttilaiset voittivat taistelun, mutta korkyralaiset estivät heitä valtaamasta saartaan.


title: Sybotan taistelu

text: Jo seuraavana vuonna Ateena ja Korintti ottivat yhteen Poteidaian taistelussa joka lopullisesti veti Spartan mukaan sotaan.


title: Seututie 888

text: Seututie 888 on Suomen tieverkon osuus Kainuussa. Se haarautuu kantatieltä 76 Sotkamon keskustasta ja kulkee Revonkannan, Ristijärven ja Uvan kautta Kantolan kylään, jossa se liittyy kantatiehen 78.


title: Ohjelmistoradio

text: Ohjelmistoradio ( eli SDR) on lähetin-vastaanotinjärjestelmä, jonka ominaisuuksista suurta osaa voidaan määritellä ohjelmallisesti. Radiot luokitellaan ohjelmoitavuuden perusteella. Kansainvälinen ohjelmistoradion kehitykseen keskittynyt SDR Forum -organisaatio jakaa radiot viiteen luokkaan seuraavasti: "HW-radio" on perinteinen radio, jonka toimintaa voidaan muuttaa ainoastaan laitteistomodifikaatioiden kautta. ARP-radiopuhelin ja LV 217 ovat tästä esimerkkejä.


title: Ohjelmistoradio

text: "Ohjelmistolla kontrolloitavassa" radiossa (esimerkkinä GSM-puhelin tai hyppivätaajuinen kenttäradio) kontrollitoiminnot on toteutettu ohjelmistolla, mutta esimerkiksi modulaatiomenetelmää ei voida muuttaa ohjelmistoa muuttamalla.


title: Ohjelmistoradio

text: Ohjelmistoradiolla tarkoitetaan yleensä "ohjelmistolla määritettyä radiota", jossa otetaan huomioon toteutuksen teknologiset rajoitteet. Tässä radiossa kaikki radiojärjestelmän toiminnot toteutetaan ohjelmistolla. Radioon voidaan tallettaa ja ladata uusia aaltomuotoja () tai lisätä uusia ominaisuuksia vanhoihin aaltomuotoihin ilman laitteistomuunnoksia, esimerkkinä häirinnän vaimennus. Radion toimintaa rajoittavat etupään (RF/IF-osat, A/D-ja D/A-muuntimet) kaistanleveys ja dynamiikka-alue. Taajuusalueen muutos voi edellyttää RF/IF-osien vaihtamista. Tämän vuoksi ohjelmistolla määritettävät radiot suunnitellaan usein modulaarisiksi, jolloin RF/IF-moduulin vaihto on kohtalaisen helppoa.


title: Ohjelmistoradio

text: "Ideaalisessa ohjelmistoradiossa" signaalin näytteistys vastaanottimessa tapahtuu suoraan RF-taajuudella ja vastaavasti lähettimessä signaalin muodostus tapahtuu suoraan lähetystaajuudella. Alle 30 MHz:n taajuudella tämä voidaan tällä hetkellä toteuttaa, mutta käytännössä tähän ryhdytään hyvin harvoin, muun muassa kustannus- ja tehonkulutussyistä.


title: Ohjelmistoradio

text: "Lopullisen ohjelmistoradion" määritelmässä ei huomioida teknologisia rajoitteita. Se on idealistinen kuvaus radiosta, joka kykenee toimimaan missä tahansa radiojärjestelmässä ja on käytännössä mahdoton toteuttaa.


title: Ohjelmistoradio

text: Ohjelmistoradion käytön tarjoamia etuja ovat käyttäjän mahdollisuus käyttää hyväkseen erilaisten radioverkkojen palveluja yhdellä radiolaitteella, radion toiminnan muokkaaminen käyttäjän tarpeiden mukaan, sekä uusien palvelujen ja kokonaisten radiojärjestelmien käyttöönotto ilman laitteistomuutoksia.


title: Ohjelmistoradio

text: Ohjelmistoradion tärkeänä sovelluksena on nähty gateway-toiminto kahden eri verkon välillä. Tehtävä on vaativa, koska esimerkiksi TETRA- ja GSM-järjestelmät poikkeavat niin paljon toisistaan, että sovitus on tehtävä kaikilla OSI-kerroksen tasoilla.


title: Ohjelmistoradio

text: Langattomien sotilas-, viranomais- ja kaupallisten viestintäverkkojen kehittyminen IP-pohjaisiksi ja tulevaisuudessa jopa yhteinen signalointi (SIP) helpottaa merkittävästi verkkojen sovittamista ja tarjoaa mielenkiintoisia tulevaisuuden mahdollisuuksia. Ohjelmistoradiotukiasema voi automaattisesti tunnistaa terminaalin käyttämän aaltomuodon ja adaptoida lähetteensä sen mukaan.


title: Ohjelmistoradio

text: Radiojärjestelmien lukumäärän lisääntymien aiheuttaa taajuusspektrin ruuhkautumista. Koska ohjelmistoradio toimii laajalla taajuusalueella ja sen käyttämä aaltomuoto määritetään ohjelmistolla, tulevaisuudessa ohjelmistoradion avulla voidaan kontrolloida spektrinkäytön tehokkuutta paremmin kuin perinteisillä tekniikoilla.


title: Ohjelmistoradio

text: Toimintojen määrittäminen ohjelmistolla mahdollistaa myös häiriönsietokyvyn parantamisen. Koska myös häiriönvaimennusmenetelmät toteutetaan ohjelmallisesti, voidaan radion muistista ottaa käyttöön menetelmä, joka on suunniteltu kulloiseenkin tilanteeseen.


title: Ohjelmistoradio

text: Silloin kun ohjelmistoradiota ei käytetä tiedonsiirtoon, sitä voidaan käyttää muuhun toimintaan. Sen avulla voidaan tarkkailla signaaliympäristöä, analysoida vastaanotettuja signaaleja ja suorittaa signaalien tulosuunnan estimointia. Toisin sanoen ohjelmistoradio voi toimia tiedusteluvastaanottimena.


title: Ohjelmistoradio

text: Jos radion laskentakapasiteettia on varattu suunnitteluvaiheessa riittävästi, radio voi suorittaa spektrin monitorointia myös tiedonsiirron aikana. Tiedonsiirtokäyttöön suunniteltu radio ei luonnollisestikaan korvaa tiedusteluvastaanottimia, mutta se voi tarjota lisäkapasiteettia tiedusteluun.


title: Ohjelmistoradio

text: Ohjelmistoradion eräs tulevaisuuden kehitysversio on kognitiivinen radio. Kognitiivinen radio on älykäs radio, joka oppii vuorovaikutussuhteessa käyttäjäänsä ja toimintaympäristöön. Kognitiivisessa radiossa voi olla spektrin monitorointia hyödyntävä älykäs taajuudenhallintajärjestelmä, joka automaattisesti ja dynaamisesti valitsee toimintataajuuden taajuuksien käyttötilanteen mukaan. Siviilipuolella onkin suuri kiinnostus kognitiiviseen radioon, koska se pystyy hyödyntämään parhaiten käytettävissä olevat niukat taajuusvarat.


title: Ohjelmistoradio

text: Sotilasjärjestelmien yhteydessä puhutaan usein verkkokeskeisestä sodankäynnistä, jonka yksi mahdollistava elementti on heterogeeninen verkko. Digitaalisen taistelukentän keskeinen elementti on taistelukentän elektroniset osakokonaisuudet yhdistävä tietoliikennealusta. Ohjelmistoradion kyky toimia useissa järjestelmissä mahdollistaa tällaisen tietoliikennealustan toteutuksen.


title: Ohjelmistoradio

text: Yhdysvaltain miljardien dollarien hankkeen, Joint Tactical Radio System (JTRS) tavoitteena on kehittää radio, jossa jopa kymmenien tämän päivän yksittäisten radioiden toiminnot integroidaan ohjelmistoradioperiaatetta käyttäen yhteen radioon. JTRS:n kehittämästä SCA:sta (Software Communication Architecture) on tullut sotilaspuolella ohjelmistoradioiden "de facto" -ohjelmistoarkkitehtuuri ja NATO on ilmeisesti ottamassa sen myös käyttöön.


title: Ohjelmistoradio

text: On toivottu, että SCA:sta tulisi laajasti hyväksytty ohjelmistoradioarkkitehtuuri, koska tämä muuttaisi ratkaisevasti sotilasradioiden liiketoimintamallia ja täysimääräisesti voisi toteutua ohjelmistoradion keskeisin etu: ”3rd party waveforms on 3rd party platforms”. Avoimien rajapintojen ansiosta radio voisi koostua eri laitetoimittajilta ostetuista yksiköistä ja radion sovellusohjelmat (= aaltomuodot) voisi ostaa toisilta toimittajilta. Malli olisi hyvin samanlainen kuin tämän päivän PC-tietokoneissa.


title: Ohjelmistoradio

text: Itse asiassa ohjelmistoradiota voidaan hyvinkin verrata PC-tietokoneeksi, jonka sisäänmenoon on kytketty RF-etupää ja A/D/A-muuntimet. Kilpailun myötä hinnat laskisivat ja radion ostaja voisi myös itse räätälöidä ja kehittää uusia aaltomuotoja radioon. Edut olisivat kaiken kaikkiaan mittavat.


title: Ohjelmistoradio

text: Suomessa ohjelmistoradiotekniikkaa on tutkittu 1990-luvun lopulta lähtien ja Suomalainen tiede- ja teollisuusyhteisö kulkee kärkirintamassa ohjelmistoradiotekniikan osaamisessa. Puolustusvoimat on myös toteuttanut teknisenä tutkimus- ja tuotekehityshankkeena ohjelmistoradiodemonstraattorin.


title: Kantatie 89

text: Kantatie 89 on Kainuussa kulkeva kantatie. Tie alkaa valtatieltä 22 Paltamon Mieslahdessa ja kulkee Kontiomäen pohjoispuolitse Revonkannan ja Härmänkylän kautta Kuhmossa sijaitsevalle Vartiuksen raja-asemalle, josta se jatkuu Venäjän puolelle Kostamukseen. Tien pituus on 104 kilometriä. Tie kuuluu yleiseurooppalaiseen TERN-tieverkkoon.


title: Kantatie 89

text: Tie kulkee seuraavien kuntien alueella:


title: Kantatie 89

text: Tie Paltamon Mieslahdesta Kuhmon Iivantiiraan on rakennettu 1950- ja 1960-luvuilla osana Mieslahden ja Lentiiran välistä maantietä. Osa kantatiestä 89 kuuluu niin sanottuihin Kekkosteihin. Tietä jatkettiin Iivantiirasta Vartiukseen 1970-luvulla. Tuolloin koko Mieslahden ja Vartiuksen välinen tie numeroitiin maantieksi 909. Kostamuksen kaupungin ja kaivoskombinaatin rakennustöiden aikaan vuosina 1977–1985 oli tien liikenne ajoittain hyvinkin vilkasta. Sittemmin tie on kuitenkin hiljentynyt. Vuoden 1996 tienumerouudistuksessa Mieslahden ja Vartiuksen välisestä tiestä tuli kantatie 89. Vuosina 2005–2006 tien siltoja levennettiin.


title: Uraeus

text: Uraeus tai ureus (, ""hännällään"") oli muinaisessa Egyptissä stilisoitu egyptinkobra, joka symboloi faaraon valtaa ja kuninkuutta. Se kuvattiin hyökkäykseen valmistuvana kobrana.


title: Uraeus

text: Alun perin Uraeus oli Ala-Egyptin suojelija Wadjet ja myöhemmin se yhdistettiin Nekhbetin kanssa ja niistä tuli yhdessä Nebty, "kaksi naista", jotka suojelivat yhdistynyttä Egyptiä. Faaraot käyttivät diadeemiä, jossa oli kuvattuna Nekhbet sekä Wadjet uraeus-käärmeen muodossa. Faaraoon läheisesti liittyvät Horus- ja Seth-jumalat kuvattiin myös usein uraeuksella koristetuin päähinein. Uraeuksen sanottiin sylkevän tulta faaraon vihollisten päälle. Faaraon nebty-nimen esittelyssä Wadjet kuvattiin korin päällä olevana uraeuksena.


title: Steela

text: Steela (kreik. "στήλη") tarkoittaa vapaasti pystyssä seisovaa monumenttia. Steeloja tunnetaan muun muassa muinaisesta Egyptistä, Etiopiasta ja mayakulttuurin parista.


title: Steela

text: Muinaisen Egyptin steelat olivat litteitä, suorakulmion muotoisia kivilevyjä, joiden yläpään kulmat oli pyöristetty. Kivilevyyn kaiverrettiin uskonnollisia kaavoja ja kuvia, ja niitä aseteltiin alttareille ja hautakammioiden eteen pareittain.


title: Steela

text: Etiopiassa steeloja on Aksumissa, mutta niiden käyttötarkoitus on hämärän peitossa. Niiden arvellaan kuitenkin olevan hautamuistomerkkejä.


title: Steela

text: Steeloja on pystytetty kaikkialla korkeakulttuureissa ja myöhemmin Euroopassa muistomerkeiksi voitoista ja merkittävistä tapahtumista ja haudoille.


title: Robert Rousseau

text: Robert ”Bobby” Rousseau (s. 26. heinäkuuta 1940 Montreal) on kanadalainen entinen jääkiekkoilija. Pelipaikaltaan hän oli hyökkääjä.


title: Robert Rousseau

text: Rousseau oli mukana Kanadan olympiajoukkueessa 1960 talviolympialaisissa. Joukkue voitti turnauksessa hopeaa. Hän aloitti NHL-uransa kaudella 1960–1961 Montreal Canadiensin paidassa. Ensimmäisellä kaudella pelejä kertyi vain 15, mutta seuraavalla kaudella hän oli mukana jo 70 ottelussa tehden 40 tehopistettä. Kauden päätteeksi hänet sai vuoden tulokkaalle annettavan Calder Trophyn. Rousseau pelasi Canadiensissa vuoteen 1970 saakka. Sinä aikana hän voitti Stanley Cupin neljästi: 1965, 1966, 1968 ja 1969. Hänet valittiin NHL:n toiseen tähdistökentälliseen kauden 1965–1966 päätteeksi. Kauden 1970–1971 Rousseau pelasi Minnesota North Starsissa sekä kaudet 1971–1975 New York Rangersissa, kunnes lopetti uransa.


title: Topo Leistelä

text: Topo Leistelä (myös nimellä Leistilä, alk. Arthur Torsten Leistén, vuodesta 1935 Leistelä; s. 12. heinäkuuta 1893 Alavus – 20. marraskuuta 1955 Helsinki) oli suomalainen näyttelijä ja teatterinjohtaja. Leistelä kävi Ruotsalaisen Teatterin oppilaskoulua vuosina 1913–1915, minkä jälkeen hän toimi Viipurin, Savon ja Lahden näyttämöillä teatterinjohtajana. Leistelä toimi Suomi-Filmissä apulaistuotantopäällikkönä ja näyttelijänä vuosina 1933–1939 ja tämän jälkeen Oy Suomen Filmiteollisuudessa propagandaelokuvaosaston päällikkönä vuosina 1940–1948. Hän toimi sitten kuolemaansa saakka työväenliiketaustaisessa tuotantoyhtiössä Kansan Elokuva Oy:ssä .


title: Topo Leistelä

text: Leistelä oli naimisissa kahdesti, ensin Hertta Jackin ja sitten laulaja Alila Sederströmin kanssa. Leistelä kirjoitti myös näytelmiä, joista tunnetuin on "Kotityranni" (1934), josta on tehty elokuva nimellä "Minä ja ministeri".


title: Topo Leistelä

text: Topo Leistelä näytteli muun muassa elokuvissa "Minä ja ministeri" (1934), "Juurakon Hulda" (1937), "Sysmäläinen" (1938), "Vihreä kulta" (1938), "Suviyön salaisuus" (1945), "En ole kreivitär" (1945), "”Minä elän”" (1946) ja "Tapahtui kaukana" (1950). Leistelä näytteli rehtoria monissa Suomisen Olli -elokuvissa. Leistelän ohjauksia ovat "Minä ja ministeri" (1934, apulaisohjaaja) sekä "Suomi maksaa" (1951).


title: Topo Leistelä

text: Topo Leistelän veli oli arkkitehti Veikko Leistén.


title: Topo Leistelä

text:
Nimellä "Topo Leistelä":
Nimellä "Topo Leistilä":
Nimimerkillä "Toni" (Niilo (Nisse) Hirnin ja Topo Leistelän yhteinen salanimi):


title: Topo Leistelä

text:
Nimellä "Topo Leistelä":
Nimellä "Topo Leistilä":


title: Punt

text: Puntin maa oli muinaisten egyptiläisten käyttämä nimitys myyttiseksi jääneestä Afrikan sarvessa sijainneesta valtakunnasta. Puntin maa tunnettiin muinaisessa Egyptissä myös nimellä "Pwenet" tai "Ta netjer" – 'jumalten maa' . Punt oli monien eksoottisten tuotteiden lähde. Sieltä saatiin kultaa, aromaattisia öljyjä, eebenpuuta, norsunluuta, orjia ja villieläimiä . Muinaisissa egyptiläisissä kirjoituksissa kerrotaan kauppamatkoista tälle alueelle.


title: Punt

text: 18. dynastian kuningatarfaarao Hatšepsutin kuolintemppelin seinällä Deir el-Bahrissa on kuvattu Puntin maahan suuntautunutta kauppamatkaa. Egyptiläiset tekivät puntilaisten kanssa vaihtokauppaa. Egyptiläiset menivät Puntin maahan merta pitkin. He eivät menneet maitse rosvojoukkojen pelossa. He vaihtoivat suitsukkeita, kultaa, kanelia, silmämeikkejä, eläviä paviaaneja, koiria, hyväntuoksuisia öljyruukkuja, puutavaraa ja 31 mirha-puuta.


title: Punt

text:
Vanhimmasta tunnetusta matkasta Puntin maahan kertoo faarao Sahure 25. vuosisadalta eaa. Mentuhotep III:n hallintokautena noin 1950 eaa. Hänen upseerinsa Hannu järjesti yhden tai useampia matkoja Puntiin. Hannun on sanottu purjehtineen alas Punaista merta tutkimaan Kaakkoisia alueita Arabian niemimaalla. Hän lähetti aluksen pois Puntin osavaltiosta, vaikka jotkut ovat sitä mieltä, että hän käski itse, määränpää on ollut epäselvä . Kun alus palasi Hannu antoi kauppatavaroita (jäljempänä ' lahjoja "tai kenties" kunnianosoitus "), mukaan lukien mirhamia, jalo metallia ja puuta kuninkaalle. Hannu kirjoitti nimensä retkikunnan kiveen. Sankhara, tässä samassa laaksossa kuin Hammamat, jotkut tiedot tästä valtakunnasta josta ilmenee, että tämän dynastian kuninkaat oli asioineet Arabian kanssa ja kaupanneet siten käyttöön suoraan laakson reitin Coptosin ja ja Punaisen meren välillä, joka on näyttänyt elvyttäneen vanhan monarkian laskevan onnen .
Ensimmäinen matka Ophirin ja Puntinmaan välillä on tapahtunut Sankharan aikana. Kalliokirjoituksen sanojen mukaan, kaikki tarpeellinen oli viisaasti laadittu. Retkikunta, jonka johtajaksi farao valitsi jalon Hannun, joka antaa meille seuraavan huomioon hänen matkastaan: .
" Minut lähetettiin suorittamaan alusten matka Puntin maahan, hakemaan faaraolle tuoksuvia mausteita, joita punaisen maan ruhtinaat keräsivät pelosta ja pelko, kuten hän herättää kaikissa kansakunnissa. Ja aloin Coptosin kaupungista.-ja hänen pyhyytensä antoi komennon aseistaa miehiä, jotka olivat minun mukana siitä etelä-maan Thebai'diin" . Hänen huomioistaan matkalla Hannu puhuu viidestä pääasiallisesta asemasta, jossa vaeltaja pysähtyi nauttimaan puhdasta juomavettä. Tämä on myös sama tie, jota että kuljettiin Ptolemaioksen ja roomalaisten aikana, Coptosista itäsuunnassa satamaan Leucos Limeen (nyt Qossier) Punaisen meren rannalla, kaikkien maiden kauppiaiden suuri valtatie ja kaupallinen pääkatu, jossa vaihdettiin ihania tuotteita Arabian ja Intian välillä, joka yhdisti vanhat kansat Aasian ja Euroopan välillä.
Kuuluisin Puntin retki järjestettiin kuningatar Hatšepsutin hallintokaudella 15. vuosisadalla eaa. mirhan hakemiseksi. Kertomus matkasta on kuvattu korkokuvaan Hatšepsutin hautatemppelissä Deir el-Bahrissa. Nehsin kerrotaan johtaneen retkeä. Puntia hallitsivat reliefin kirjoituksen mukaan kuningas Parahu ja kuningatar Ati . Myös monet Hatshepsutin seuraajat kuten Thutmoses III järjestivät Puntin retkiä.


title: Punt

text: Muinaisella egyptillä kirjoitetut tekstit yhdistävät Puntin Punaisen meren alueeseen, mutta tutkijat eivät ole yksimielisiä alueen tarkasta sijainnista .


title: Punt

text: Kenneth Kitchenin mukaan Punt todennäköisesti sijaitsi nykyisen Eritrean, pohjoisen Abessinian tai itäisen Koillis–Sudanin alueella . Muinaisen viljan, teff-heinän, löytyminen neljännen dynastian aikaisten Dahshurin pyramidin tiilistä tukee teoriaa, sillä teff kasvaa vain Eritrean ja Etiopian ylämailla Korkokuvassa mirha-puiden taimet lastataan egyptiläiseen laivaan. Deir el-Bahrin temppelissä on löydetty merkkejä, että puut on istutettu temppelin alueelle .


title: Punt

text: Eräiden arvioiden mukaan Punt olisi sijainnut nykyisessä Puntmaassa, Somaliassa, sillä suitsukkeita ja mirhaa, jota egyptiläiset hakivat Puntista saadaan edelleen runsain määrin tältä alueelta. Käännöksessään "Periplus of the Erythraean Sea" G.W.B. Huntingford väitti, että "Punt" on sama kuin "Opone", rannikon markkinapaikka etelään Cape Guardafuista.


title: Punt

text: Joskus ajateltiin, että suitsukkeet ja muut Puntin tuotteet osoittivat sen sijainneen Arabian niemimaan etelärannalla, tai jopa Bahrainissa tai Intiassa. Deir el-Bahrin korkokuvan afrikkalaiset eläimet ja suitsukkeita tuottavat puut ovat sulkeneet pois viimeksi mainitut teoriat.


title: Punt

text: Muinaiset egyptiläiset kutsuivat Puntia "Ta netjer" tarkoittaen "Jumalan maata". Tämä ei tarkoittanut pyhää maata, vaan pikemminkin aurinkojumalan Ran maita eli alueita auringonnousun suunnassa Nämä itäiset maat oli siunattu pyhillä tuotteilla kuten suitsukkeilla, joita käytettiin temppeleissä. Nimitystä "Ta netjer" ei käytetty vain Puntista vaan myös muista itäisistä maista.


title: Punt

text: Mika Waltarin teoksessa "Sinuhe, egyptiläinen" kerrotaan ilmeisesti Punaisen meren rannalla olevasta paikaksta, josta laivat lähtivät Puntin maahan ja osa niistä palasi arvokkaan lastin kera.


title: Brian Glennie

text: Brian Glennie (s. 29. elokuuta 1946 Toronto) on kanadalainen entinen jääkiekkoilija. Pelipaikaltaan hän oli puolustaja.


title: Brian Glennie

text: Glennie oli mukana Kanadan olympiajoukkueessa 1968 talviolympialaisissa. Joukkue sai turnauksesta pronssia. Hän aloitti NHL-uransa syksyllä 1969 Toronto Maple Leafsin paidassa. Glennie pelasi Torontossa yhdeksän kautta kevääseen 1978 saakka. Hän pelasi tämän jälkeen vielä yhden kauden Los Angeles Kingsissä. Yhteensä Glennie keräsi NHL:n runkosarjassa 572 ottelua, joissa syntyi 14 maalia, 100 maalisyöttöä ja 621 jäähyminuuttia. Pudotuspeleissä saldo oli 32 ottelua, 1 syöttö ja 66 jäähyminuuttia. Hän tappeli urallaan 14 kertaa.


title: Brian Glennie

text: Glennie nimettiin maajoukkueeseen myös 1972 Neuvostoliittoa vastaan pelattuun Summit Series -tapahtumaan. Hän ei kuitenkaan pelannut yhdessäkään ottelussa.


title: Kiinalainen kalenteri

text: Kiinalaiset käyttävät ajan määrittelyyn useita eri menetelmiä. Aurinkokalenteri, kuukalenteri ja niiden yhdistäminen niin sanottuun jiazi-ajanlaskumenetelmään tuotti 10 000 vuoden kalenterin, joka on yhä käytössä länsimaisen gregoriaanisen kalenterin rinnalla.


title: Kiinalainen kalenteri

text: Aurinkokalenteri perustuu maapallon kiertoon auringon ympäri tai kuten kiinalaiset sen näkivät, auringon kulkuun pitkin ”Keltaista polkua” eli ekliptikaa. Sen neljä kulmaa ovat talvipäivänseisaus, kevätpäiväntasaus, kesäpäivänseisaus ja syyspäiväntasaus. Näin saadut vuoden neljä osaa on jaettu kolmeen yhtä pitkää jaksoon ja tuloksena on 12 kuukautta.


title: Kiinalainen kalenteri

text: Aurinkokalenterin kuukaudet on jaettu kahteen osaan. Kuun alkupuoli on jie 節 ja jälkipuoli qi 氣.


title: Kiinalainen kalenteri

text: Aurinkojaksot (jieqi 節氣, kirjaimellisesti "sään solmukohta") on edelleen jaettu kolmeen, n. viiden päivän mittaiseen osaan (hou 候). Vuodessa on 72 houta.


title: Kiinalainen kalenteri

text: Teoriassa jokainen hou sisältää viisi päivää. Vuorokaudessa on 12 tuntia (shí 時). Viiden päivän jakso käsittää 60 shitä. Todellisuudessa se, että vuoden pituus on noin 365,25 päivää eikä 360 päivää, aiheuttaa sen, että jokainen aurinkokalenterin osa on hieman pidempi kuin teoreettinen ihanne.


title: Kiinalainen kalenteri

text: Aurinkokalenteria on kutsuttu myös maanviljelijän kalenteriksi, koska se auttoi maanviljelijöitä ajoittamaan maatyöt.


title: Kiinalainen kalenteri

text: Kuukalenteri perustuu kuun vaiheisiin.


title: Kiinalainen kalenteri

text: Kuukalenterin mukainen kuukausi on kahden uudenkuun välinen aika. Kuuvuoden alku on toinen uusikuu talvipäivänseisauksen jälkeen.


title: Kiinalainen kalenteri

text: Kuukausia kutsutaan normaalisti niiden järjestysnumeroilla: ensimmäinen kuukausi, toinen kuukausi jne.


title: Kiinalainen kalenteri

text: Kiinalaiset ovat nimenneet vuosituhansien saatossa kuukausia myös luonnon kiertokulun mukaan. Tässä on esimerkkinä yksi nimilista.


title: Kiinalainen kalenteri

text: Suurin osa perinteisistä kiinalaisista juhlista vietetään kuukalenterin mukaan.


title: Kiinalainen kalenteri

text: Koska auringon ja kuun kierrot ovat eri pituiset, kaikki kansat, jotka käyttivät molempia ajan laskemiseen, joutuivat luomaan menetelmän, joka ajoittain synkronisoi niille pohjautuvat ajanlaskut keskenään. Kiinalaisilla on vuosituhansien aikana ollut useampia erilaisia sääntöjä asiasta. Nykyään 19 vuoden jakson (Metonin jakson) kuluessa kuukalenteriin lisätään yhteensä 7 lisäkuukautta, jotta se pysyisi tahdissa aurinkokalenterin kanssa.


title: Kiinalainen kalenteri

text: Varsinainen käytössä oleva kalenteri on aurinko- ja kuukalenterin yhdistelmä. Sitä nimitetään mm. maanviljelyskalenteriksi (農历 nónglì) tai vanhaksi kalenteriksi (舊历 jiùli) erona uuteen länsimaiseen kalenteriin (西历 xīlì). Nykyisin gregoriaaninen kalenteri on virallinen kalenteri, mutta alkuperäisellä kiinalaisella kalenterilla on yhä suuri merkitys ihmisten jokapäiväisessä elämässä Itä-Aasiassa.


title: Kiinalainen kalenteri

text: Aurinkokalenterin vuosi (岁 suì) alkaa jiellä "Kevään alku" (立春 lìchūn), joka on aina helmikuun 3., 4. tai 5. päivä. "Kevään alku" aloittaa "yín" (寅)"-kuukauden", joka on vuoden ensimmäinen kuukausi.


title: Kiinalainen kalenteri

text: Kuukalenterin vuoden (年 nián) alku on toinen uusikuu talvipäivänseisauksen jälkeen. Sen päivämäärä gregoriaanisessa kalenterissa vaihtelee tammi-helmikuun puitteissa. Kuukalenterin vuodenvaihde on virallisen uudenvuodenjuhlan aika. Vuoden ensimmäinen kuukausi on "ensimmäinen kuukausi" eli "pääkuukausi" (正月 zhēngyuè).


title: Kiinalainen kalenteri

text: Eri vuosista käytetään eläinten nimiä, jotka toistuvat joka 12. vuosi seuraavasti (alkaen kiinalaisesta uudenvuodenpäivästä tammikuun lopulla tai helmikuussa) :


title: Kiinalainen kalenteri

text: Gānzhīn (干支, runko-oksa) vanhin osa on ollut käytössä tuhansia vuosia. Se koostuu taivaallisista rungoista ja maallisista oksista. Se tunnetaan myös nimellä jiazi.


title: Kiinalainen kalenteri

text: Vanhimmat tunnetut ajan laskemiseen käytetyt merkit ovat 10 taivaallista runkoa (天干, pinyin: tiāngān). Niillä laskettiin 10-päiväisen viikon päiviä. 2000-luvun alkuvuosina tehdyt arkeologiset löydöt antavat ymmärtää, että näitä merkkejä on käytetty jo noin 7000 vuotta sitten. Shang-dynastian aikana ainakin kuninkaat nimettiin syntymäpäivänsä rungon nimellä.


title: Kiinalainen kalenteri

text: Taivaalliset rungot edustavat viiden elementin yin- ja yang-vaiheita.


title: Kiinalainen kalenteri

text: 12 maallista oksaa (地支, pinyin: dìzhī) ovat taivaallisia runkoja nuorempi ajanlaskumenetelmä. Oletetaan, että se on saanut alkunsa Jupiterin n. 12-vuotisen kierron vuosien laskemisesta. Jupiteria kutsutaan myös vuositähdeksi (歳星, pinyin: Suìxīng). Maalliset oksat ovat ns. vasta-Jupiter eli ne kulkevat päinvastaiseen suuntaan kuin Jupiter.


title: Kiinalainen kalenteri

text: Kahdentoista luku on tehnyt oksista vuoden 12 kuukauden luonnollisen nimeäjän. Myös vuorokausi jaettiin 12 tuntiin (yhden tunnin kesto on kaksi länsimaista tuntia), joten myös ne oli helppo nimetä oksien mukaan.


title: Kiinalainen kalenteri

text: Historiallisena aikana maalliset oksat ja ilmeisesti muilta kansoilta opittu 12 eläimen järjestelmä (dodekaoros) rinnastettiin niin, että "zi" vastaa rottaa, "chou" härkää jne.. Nämä eläimet ovat samat, joita käytetään myös vuosien niminä.


title: Kiinalainen kalenteri

text: Jiǎzǐ (甲子) yhdistää taivaalliset rungot ja maalliset oksat. Ensimmäinen runko ja oksa yhdistetään, sitten toinen runko ja oksa, kolmas runko ja oksa jne. Kun on päästy 10 rungon loppuun, on vielä kaksi oksaa jäljellä. 11.oksalle annetaan pariksi ensimmäinen runko ja 12.oksalle toinen runko. Nyt oksat loppuvat, mutta runkoja on jäljellä 8. Niinpä aloitetaan taas oksien alusta. Tätä jatketaan, kunnes viimeinen runko tapaa viimeisen oksan. Tuloksena on 60 runko-oksa -paria eli pilaria.


title: Kiinalainen kalenteri

text: Näillä 60 pilarilla nimetään vuodet, kuukaudet, päivät ja tunnit katkeamattomasti toistuvana kiertona. Sitä voidaan jatkaa loputtomasti eteen- tai taaksepäin, mistä johtuu kiinalaisen kalenterin nimi ”10 000 vuoden kalenteri”.


title: Kiinalainen kalenteri

text: Jiazi-menetelmä on tärkeimpien kiinalaisen astrologian haarojen perusta.


title: Kiinalainen kalenteri

text: Nimeä Xia-kalenteri (夏岁 käytetään sekavasti kiinalaisen ajanlaskun eri versioista. Toisten mukaan se on vuodenaikakalenteri eli noudattaa aurinkokalenteria yhdistettynä jiazi-menetelmään. Toisten mielestä se viittaa kuukalenterin ja aurinkokalenterin yhdistelmään. Sitä voidaan jopa käyttää kuukalenterin synonyyminä.


title: Kiinalainen kalenteri

text: Nimi tulee Xià-dynastiasta (夏, noin 2100–1600 eaa.), jonka aikana kehitettiin ensimmäinen tunnettu virallinen kalenteri. "Pohjoisen vakan" (北斗 Běidǒu) eli Otavan avulla määriteltiin kuukaudet. "Xia xiao zheng" on meidän päiviimme säilynyt dokumentti Xia-kalenterista, joka esittää auringon, kuun ja tähtien liikkeet vuoden 12 kuun kauden aikana. Se näyttää eläintenkasvatuksen ja maanviljelyn kannalta tärkeät ajankohdat. Nykyiset Xia-kalentereiksi kutsutut kalenterit eroavat alkuperäisestä Xia-dynastian aikaisesta kalenterista.


title: Kiinalainen kalenteri

text: Aika jaetaan isompiin jaksoihin usealla tavalla. Yleisimmin käytössä olevia menetelmiä on kaksi:


title: Kiinalainen kalenteri

text: Molempien perustana on 180 vuoden jakso, joka jaetaan eri tavoin aikakausiin ja ajanjaksoihin.


title: Kiinalainen kalenteri

text: Sanyuan, jiuyun (三元九運 sānyuán jiǔyùn)


title: Kiinalainen kalenteri

text:
180 vuotta sisältää kolme 60 vuoden aikakautta: yläkausi, keskikausi ja alakausi.
Aikakausi sisältää kolme 20 vuoden ajanjaksoa, jotka on numeroitu yhdestä yhdeksään.
Aikakaudet ja ajanjaksot esitetään seuraavasti:
Aikakausien toisiaan vastaavilla ajanjaksoilla 1-4-7, 2-5-8 ja 3-6-9 on keskenään erityissuhde, jota monessa yhteydessä kutsutaan nimellä "sanbangua" (三般卦 kolmen ryhmän guat eli trigrammit).


title: Kiinalainen kalenteri

text: Ajanjaksot vaihtuvat aurinkokalenterin mukaisesti "Kevään alussa".


title: Kiinalainen kalenteri

text: Eryuan, bayun (二元八運 èryuán bāyùn)


title: Kiinalainen kalenteri

text:
Menetelmän perustana ovat Yijingin kahdeksan trigrammia. 180 vuotta sisältää kaksi aikakautta, yläkauden ja alakauden.
Aikakausi sisältää neljä ajanjaksoa, jotka on numeroitu yhdestä neljään ja kuudesta yhdeksään. Koska trigrammeja on vain kahdeksan, numero 5 (keskusta, maa) jätetään huomiotta.
Aikakaudet ja ajanjaksot esitetään seuraavasti:
Ajanjaksojen pituus määritetään antamalla arvot niiden yin- ja yang-viivoille. Näin päädytään keskenään eripituisiin ajanjaksoihin:
Ajanjaksot vaihtuvat aurinkokalenterin mukaisesti "Kevään alussa" tai "Talvipäivänseisauksena", koulukunnasta riippuen.


title: Kiinalainen kalenteri

text: 28 xiuta (二十八宿, pinyin: èrshíbā xiù) ovat ekliptikan tuntumassa sijaitsevia kiinalaisia tähtikuvioita. Ne ovat myös taivaankannen sektoreita, joita lännessä kutsutaan kuunhuoneiksi. Näin siksi, että kuun vaiheita seuraamalla pystyttiin määrittelemään auringon kulloinenkin asema taivaalla. Kuun kausi on noin 28 päivää, joten ekliptika jaettiin 28 osaan. Tähdet, jotka olivat kullakin sektorilla, muodostivat tähtikuvion, jonka mukaan sektori nimettiin.


title: Kiinalainen kalenteri

text: Kuun katsottiin hallitsevan päiviä 28 xiun luonteiden mukaisesti.


title: Kiinalainen kalenteri

text: Xiut kattavat länsimaisen kalenterin mukaan tasan neljä viikkoa. Täten samat neljä xiuta osuvat aina samalle viikonpäivälle. Kiinalaisen astrologian mukaan syntymän viikonpäivä eli xiu, jossa kuu sijaitsee syntymän hetkellä, vaikuttaa ihmisen luonteeseen ja elämään. Jokainen xiu hallitsee jotain ihmistoiminnan osa-aluetta. Kyseiset toiminnat ovat omana päivänään suotuisimmat. Xiu on yhä käytössä oleva päivänvalintamenetelmä.


title: Sahatavara

text: Sahatavara on puutavaraa, joka on sahattu vähintään kahdelta sivulta pituussuuntaan. Se on sahateollisuuden tuottama puutuote, jota käytetään jalosteiden raaka-aineena tai sellaisenaan rakentamisessa.


title: Sahatavara

text: Sahattaessa puolet tukin puuaineesta muuttuu sivutuotteiksi (sivutuotepuu): hakkeeksi, puruksi ja kuorikkeeksi. Sahatavaraa, metsäteollisuuden perustuotetta, höyläämällä syntyy ensiasteen jalostetta, höylätavaraa. Tilastoissa vain yli 6 millimetriä paksuja tuotteita pidetään sahatavarana, sillä ohuemmat tuotteet luokitellaan viiluksi ja tilastoidaan vanerien yhteydessä.


title: Sahatavara

text:
Sahatavaralajien nimikkeistö poikkileikkausmittojen mukaan on hieman vaihdellut vuosien varrella. Seuraavat mitat ovat Rakennustietosäätiön ohjekortin RT 21-10750 vuodelta 2001 mukaiset. "(Sulkeissa kursiivilla mitat ohjekortin 210.4 vuodelta 1944 mukaan)".
Sahatavara valmistetaan yleensä yleisesti käytettävien nimelliskokojen mukaisten mittojen mukaan. Haluttaessa ilmoittaa täsmällisesti millaisesta sahatavarasta on kyse pitää ilmoittaa puutavaran poikkileikkausmitta. Mitta ilmoitetaan paksuus x leveys ja yksikkönä käytetään millimetriä. Mitalla tarkoitetaan nimellismittaa puun kosteuden ollessa 20 %. Nyrkkisääntö mittamuutokselle puun kosteuden muuttuessa on se, että jos kosteus lisääntyy 4 prosenttiyksikköä, niin mitta on 1 prosentin verran suurempi. Kosteuden lisääntyessä sahatavaran mitta kasvaa syiden suunnassa (tangentiaalinen suunta) noin 2 kertaa enemmän (max n. 8%) kun säteensuunnassa ja pituussuunnassa kasvu on alle kahdeksasosa tangentiaalisen suunnan muutoksesta. Kosteuden vähentyminen vaikuttaa myös sahatavaran muotoon ja aiheuttaa sydänpuolen kuperuutta ja pintapuolen koveruutta. Mentäessä puusyiden kyllästymispisteen yli (>36%) ei mitta enää muutu painon kasvaessa.


title: Sahatavara

text: Rakenteissa käytettävän sahatavaran sallitut mittapoikkeamat 20 % kosteudessa ovat –1...+3 mm tai –2...+4 mm, jos nimellismitta on yli 100 mm [SFS-EN 336]. Sahatavarastandardin SFS-EN 1313-1 mukaan sallitut mittapoikkeamat ovat –1...+3 mm tai –1...+4 mm, jos nimellismitta on yli 100 mm.


title: Sahatavara

text: Jos sahatavara 50 x 100 mitallistetaan eli se karkeahöylätään mittatarkaksi sen kooksi tulee 48 x 97(myös 48*98). Jos pinnasta halutaan sileä ja mittatarkka, niin puu pitää höylätä, jolloin kooksi höylätavarana tulee 45 x 95.


title: Sahatavara

text: Sahatavara, jonka paksuus on 19 tai 25 mm, on yleensä mäntyä. Sahatavara, jonka paksuus on 22 tai 44 mm, on yleensä kuusta. Sahatavara, jonka leveys on 50 tai 75 mm, valmistetaan usein halkaisemalla leveämpi sahatavara kahtia. Tällöin tuotteen leveys on 2 mm pienempi kuin nimellismitta.


title: Sahatavara

text: Mitallistettu sahatavara on mittatarkaksi karkeahöylättyä puutavaraa, jonka paksuudet ovat 20, 44 ja 48 mm sekä leveydet 44, 66, 92, 97, 147, 172 ja 197 mm. Rakenteissa käytettävän mitallistetun sahatavaran mittapoikkeama saa olla ±1 mm tai ±1,5 mm, jos nimellismitta on yli 100 mm [SFS-EN 336]. Pituus saa poiketa nimellismitasta –25...+50 mm. Määrämittaan katkaistun tavaran mittapoikkeama saa olla ±2 mm.


title: Sahatavara

text: Sahatavaran laatuluokat ovat US, V, VI ja VII, joista US on laadukkain. Luokka US jaetaan vielä luokkiin US1...US4. Luokan määräytymiseen vaikuttavat sahatavaran


title: Sahatavara

text: Alin laatuluokka on VII, jossa sallitaan kaikkia vikoja, kunhan vain sahatavara pysyy koossa ja terä on koskettanut kaikkia sivuja. VII-luokan sivulaudoissa sallitaan 1/3 kappaleen pituudesta pintaa, jota sahanterä ei ole koskettanut.


title: Sahatavara

text: Lisäksi on mahdollista lajitella sahatavara käyttämällä yhdistelmälaatuja US-V ja US-V-VI, jotka sisältävät tuotannosta lankeavan osuuden kutakin laatua.


title: Sahatavara

text: Ominaisuudet on määritelty teoksessa Pohjoismainen sahatavara. Mänty- ja kuusisahatavaran lajitteluohjeet. Suomen Sahateollisuusmiesten Yhdistys, painos 1, 1994.


title: Sahatavara

text: Rakenteissa käytettävän sahatavaran lujuusluokittelu voidaan tehdä silmämääräisesti oksaisuuden, halkeamien, kierouden ja vääryyden perusteella tai koneellisesti. Koneellisessa luokittelussa puuta taivuttamalla saadaan selville sen jäykkyys ja siitä voidaan päätellä puun lujuus. Standardissa SFS-EN 338 on havupuille 12 mahdollista (kaikkia ei käytetä) lujuusluokkaa: C14, C16, C18, C20, C22, C24, C27, C30, C35, C40, C45 ja C50. Luokan numero ilmaisee taivutuslujuuden, esimerkiksi 14 N/mm². Silmämääräisesti rakenteellinen sahatavara luokitellaan lujuusluokkiin T0, T1, T2 ja T3 pohjoismaisen standardisoimiskomitean INSTA:n sääntöjen mukaan [SFS 5878 INSTA 142]. Suomessa sahatavara lajitellaan visuaalisesti neljään luokkaan: T18, T24, T30 ja T40. Vastaavat lujuusluokat EN 338 -standardissa ovat C18, C24, C30 ja C40. Vastaavat koneellisesti lajitellun sahatavaran tunnukset ovat Suomessa MT18, MT24, MT30 ja MT40.


title: Šabti

text: Šabti, josta voidaan käyttää myös nimityksiä ušabti ja vastaajapatsas, oli muinaisessa Egyptissä pieni vainajaa esittävä veistos.


title: Šabti

text: Šabteja asetettiin hautakammioihin, sillä niiden uskottiin tekevän manalassa raskaat ruumiilliset työt vainajan puolesta. Joistakin haudoista on löydetty jopa 365 šabtia, yksi vuoden jokaista päivää kohden. Jokaisen šabtin ajateltiin työskentelevän yhden päivän vuodessa.


title: Šabti

text: Vastaajapatsaat voitiin myös jakaa kymmenen šabtin ryhmiin, ja jokaisella ryhmällä oli oma esimiesšabtinsa.


title: Lysandros

text: Lysandros (kuoli 395 eaa.) oli spartalainen laivaston komentaja, joka kukisti ateenalaiset peloponnesolaissodan aikana käydyssä Aigospotamoin taistelussa vuonna 405 eaa.


title: Lysandros

text: Lysandroksen urasta ei tiedetä mitään ennen vuotta 407 eaa., jolloin hänet määrättiin johtamaan Spartan laivastoa niin sanottuna navarkkina. Laivaston päämaja sijaitsi tuolloin Jooniassa Efesokessa. Ateenalaiset lähettivät Lysandrosta vastaa Alkibiadeen. Jooniassa Lysandros tapasi uuden persialaisen satraapin Kyyroksen, joka oli kuningas Dareios II:n poika. Lysandros ja Kyyros tulivat hyvin keskenään toimeen, ja Kyyros lupasi maksaa spartalaisen laivaston soutajien palkat. Lysandroksen johtama laivasto kukisti vuonna 408 eaa. ateenalaiset Notionin taistelussa. Ateenalaiset komentaja Alkibiades ei ollut itse paikalla ja oli jättänyt laivastonsa kokemattoman avustajansa huostaan.


title: Lysandros

text: Kukistettuaan ateenalaiset Lysandros yllytti Joonian kaupunkeja kapinoimaan Ateenaa vastaan. Monissa kaupungeissa valtaan nousi Lysandroksen tuella hänelle itselleen uskollisia oligarkkisia ryhmiä. Näitä kutsuttiin dekarkkeiksi, koska heitä oli aina kymmenen.


title: Lysandros

text: Spartan lain mukaan kukaan ei saanut olla navarkkina kuin korkeintaan vuoden. Siksi Lysandroksen oli palattava Spartaan virkakautensa päätyttyä. Vuonna 405 eaa. hänet lähetettiin kuitenkin uudestaan johtamaan laivastoa, tällä kertaa nimellisesti vain sen varakomentajana, mutta käytännössä hän oli laivaston todellinen komentaja. Aigospotamoin taistelussa Lysandros kukisti ateenalaiset perusteellisesti ja tuhosi heidän laivastonsa. Ateena antautui sen jälkeen vuonna 404 eaa.


title: Lysandros

text: Peloponnesolaissodan jälkeen Lysandros joutui riitaan Spartan kuninkaiden kanssa. Vuonna 399 eaa. kuningas Agis II:n kuoltua Agesilaios II:a tuli kuningas ehkä Lysandroksen ansiosta. Kun Agesilaios hyökkäsi Persiaa vastaan, hän ja Lysandros riitaantuivat, ja Lysandroksen oli palattava Spartaan. Korintin sodan aikana Lysandros johti armeijaa Boiotiassa, mutta hän kaatui, kun thebalaiset yllättivät hänet Haliartoksen taistelussa.


title: Stade Rennais FC

text: Stade Rennais on ranskalainen jalkapalloseura, joka on perustettu vuonna 1901. Joukkueen koko nimi on "Stade Rennais Football Club".


title: Toulouse FC

text: Toulouse FC on ranskalainen jalkapalloseura, joka on perustettu vuonna 1970. Joukkueen koko nimi on "Toulouse Football Club".


title: Toulouse FC

text: Jo vuosina 1937–1967 oli olemassa täsmälleen samanniminen ammattilaisseura Toulouse FC, tämä oli kuitenkin täysin eri seura kuin nykyinen Toulouse FC. Vuosina 1952–1960 aikaisempaa seuraa edusti yksi Suomen ensimmäisistä ammattilaisjalkapalloilijoista, Aulis Rytkönen. Alkuperäisen organisaation toiminta päättyi sarjapaikan ja pelaajiston siirtyessä pariisilaisen Red Star -seuran haltuun.


title: ESTAC Troyes

text: ESTAC Troyes on ranskalainen jalkapalloseura, joka on perustettu vuonna 1900. Joukkueen koko nimi on "Espérance Sportive Troyes Aube Champagne", mutta yleensä siitä puhutaan nimellä "Troyes". Sen kotipaikka on Troyes’n kunta koillisranskalaisessa Auben departementissa.


title: Haskell

text: Haskell on yleiskäyttöinen, puhtaasti funktionaalinen ohjelmointikieli, jolla on laiskan suorituksen semantiikka ja vahva staattinen tyypitys ja jota alettiin kehittää vuonna 1987. Se on nimetty loogikko Haskell Curryn mukaan. Kielen viimeisin standardiversio on Haskell 2010, joka korvasi aiemman standardin Haskell 98:n. Lähes kaikki kielen toteutukset tukevat standardien lisäksi omia laajennoksiaan. Haskellin tunnetuin toteutus on GHC (Glasgow Haskell Compiler).


title: Haskell

text: Haskellin tyyppijärjestelmä on varustettu tyyppipäättelyllä. Tyyppiluokat ilmestyivät ensimmäisenä Haskell-kielessä.


title: Haskell

text: Tällä hetkellä Haskell on saanut suosiota lähinnä akateemisissa piireissä, ja se on ainakin Yhdysvalloissa yksi suosituimpia tutkimuskäytössä olevia kieliä sekä kansainvälisesti yksi tärkeimmistä akateemisista ohjelmoinnin opetukseen käytettävistä kielistä. Tästä huolimatta kieltä käytetään jonkin verran myös kaupallisilla aloilla (mm. Credit Suisse ja Linspire ). Avoimen lähdekoodin projekteissa sitä käytetään hyvin vähän, joskin muutama merkittävä poikkeus löytyy, kuten Audrey Tangin "Pugs" (Perl 6:n kääntäjä) sekä Darcs (hajautettu versionhallintajärjestelmä).


title: Haskell

text: 1980-luvun vaihteessa laiskan suorituksen funktionaaliset kielet tulivat uuden mielenkiinnon kohteeksi uusien tutkimusjulkaisujen myötä. Kiinnostus ajatukseen käyttää niitä todellisten ohjelmistojen kirjoittamiseen kasvoi. Syntyikin monia laiskoja funktionaalisia kieliä, joita pidettiin suunnilleen samanlaisina lukuun ottamatta syntaksia. Niiltä kaikilta, pois lukien Miranda, puuttui kriittinen massa käyttäjien, toteuksien ja suunnittelupyrkimysten suhteen. Vuonna 1987 FPCA-konferenssissa alettiin keskustella uuden yhteisen funktionaalisen kielen suunnittelemisesta, josta kaikkien näitten kielien yhteisöt voisivat hyötyä. Asiaa päätettiin edistää perustamalla komitea. Tämän komitean työstä syntyi Haskell.


title: Haskell

text: Haskellin ensimmäinen versio ('Haskell 1.0') julkaistiin vuonna 1990. Versioiden 1.1 ja 1.2 muutokset olivat vähäisiä, mutta vuoden 1996 julkaistun version 1.3 muutokset olivat merkittävämpiä. Silloin se sai mm. standardikirjaston ja monadinen I/O teki ensiesiintymisensä. (Vastoin yleistä käsitystä se ei siis ole ollut aina osa kielen käyttämää siirrännän toteutusta.) Vuonna 1997 julkaistu versio 1.4 oli muutoksiltaan vähämerkityksinen.


title: Haskell

text: Vuoden 1999 helmikuussa julkaistiin Haskellin 98 -versio. Sen merkitys oli siinä, että se kuvasti sitoutumista vakauteen kielessä, mikä oli tarpeen Haskellin käyttämiseksi opetuksessa ja käytännön sovelluksissa. Samana vuonna Haskell-komitea lopetti toimintansa, minkä jälkeen päätöksen tekoon pystyi vaikuttamaan yksinkertaisesti osallistumalla keskusteluihin Haskellin sähköpostilistalla.


title: Haskell

text: Haskellin ominaisuuksiin kuuluu laiska suoritus vakiona, hahmonsovitus (), listakeräelmät (engl. "list comprehension"), tyyppiluokat, tyyppipolymorfismi ja tyyppipäättely. Kieli on puhtaasti funktionaalinen, mikä tarkoittaa, että funktioilla ei ole sivuvaikutuksia. Sivuvaikutusten, kuten syötteen lukemiseen ja tulostamiseen, on Haskellissa omat rakenteensa.


title: Haskell

text: Kuten monet muutkin funktionaaliset kielet, Haskell tukee anonyymeja funktioita, korkeamman asteen funktioita ja funktiot voivat olla sekä funktoiden parametreja että niiden arvoja.


title: Haskell

text: Funktionaalisten ohjelmointikielien vastine hei maailma -ohjelmalle on kertomafunktio. Haskell-versio:


title: Haskell

text: Ensimmäisellä rivillä ilmaistaan, että funktion tyyppi on codice_1. Se tarkoittaa sitä, että funktio ottaa argumenttinaan yhden kokonaisluvun ja palauttaa toisen. (Näitä tyyppimäärittelyjä ei yleensä ole pakko kirjoittaa, sillä kääntäjät pystyvät yleensä päättelemään ne itse.) Toisella rivillä ilmaistaan, että nollan kertoma on yksi. Kolmas rivi kertoo, että lauseke codice_2 on arvoltaan sama kuin lausekkeen codice_3 arvo. Haskellissa yhtäsuuruusmerkki siis tarkoittaa yhtäsuuruutta, kuten matematiikassakin. Siispä voi suoraan laskea että codice_4.


title: FC Sète

text: FC Sète on ranskalainen jalkapalloseura, joka on perustettu vuonna 1900 eteläranskalaisessa Sèten kaupungissa. Se oli 1930-luvulla Ranskan menestyneimpiä joukkueita, mutta nykyään se pelaa toiseksi ylimmällä sarjatasolla Ligue 2:ssa.


title: Racing Club de France

text: Racing Club de France 92 on Pariisin luoteisesta esikaupungista Colombesista kotoisin oleva jalkapalloseura, joka on perustettu vuonna 1896. Se oli menestyksekäs seura vielä 1950-luvulle asti, kunnes se putosi alemmille sarjatasoille. Se nähtiin Ligue 1:ssa vielä 1980-luvulla, mutta lopulta rahavaikeudet pakottivat seuran konkurssiin ja se menetti ammattilaisasemansa. Nykyisin Racing Club de France pelaa Ranskan viidennellä sarjatasolla eli CFA 2 -tasolla.


title: CO Roubaix-Tourcoing

text: CO Roubaix-Tourcoing oli ranskalainen jalkapalloseura, joka perustettiin vuonna 1945 Racing Club de Roubaix'n, Excelsior de Roubaix'n ja US Tourcoingin yhdistyttyä. Seura ylsi yllättäen jopa Ranskan liigamestariksi kaudella 1946–47. Seura kuitenkin lakkautettiin vuonna 1970.


title: Jeremy Wotherspoon

text: Jeremy Lee Wotherspoon (s. 26. lokakuuta 1976 Humboldt, Saskatchewan, Kanada) on kanadalainen pikaluistelija.


title: Jeremy Wotherspoon

text: Wotherspoon ajautui pikaluistelun pariin aluksi vain, koska ajatteli siitä olevan hyötyä hänen jääkiekkoilu-uralleen. Hän kilpaili sekä pitkän radan että lyhyen radan pikaluistelussa ja valitsi lopulta perinteisen pikaluistelun lajikseen. 17-vuotiaana hän siirtyi Kanadan maajoukkueen kanssa Calgaryyn.


title: Jeremy Wotherspoon

text: Vuonna 1997 Wotherspoon voitti ensimmäiset maailmancupin kilpailunsa. 1998 Naganon olympialaisissa hän sijoittui hopealle 500 metrillä. 2002 Salt Lake Cityn olympialaiset olivat ennakkosuosikki Wotherspoonille pettymys, kun hän kaatui heti 500 metrin lähdössä. Hän on voittanut sprintterien maailmanmestaruuden neljästi (1999, 2000, 2002, 2003), saanut hopeaa neljästi (1998, 2004, 2005, 2008) ja pronssia kerran (2001). Matkakohtaisissa MM-kisoissa Wotherspoon on voittanut kultaa 500 metrillä vuosina 2003, 2004 ja 2008, hopeaa 2001 ja pronssia 1998, 2000 ja 2005. 1000 metrillä hän on saavuttanut kultaa vuonna 2001 ja hopeaa vuosina 1998 ja 2004. Maailmancupin kokonaiskilpailun hän on voittanut 500 metrillä kahdeksan ja 1 000 metrillä viisi kertaa. Maailmanennätyksiä hän on tehnyt uransa aikana 16.


title: Jeremy Wotherspoon

text: Wotherspoon lopetti luistelu-uransa kauden 2009–2010 jälkeen. Vuonna 2013 hän ilmoitti tekevänsä paluun ja haluavansa kilpailla Sotšin olympialaisissa 2014.


title: Tomas Jonsson

text: Tomas Jonsson (s. 12. huhtikuuta 1960 Falun) on ruotsalainen entinen jääkiekkoilija. Pelipaikaltaan hän oli puolustaja. Jonsson oli Håkan Loobin ja Mats Näslundin kanssa ensimmäinen pelaaja, joka saavutti olympiavoiton, maailmanmestaruuden sekä Stanley Cupin voiton.


title: Tomas Jonsson

text: Jonsson aloitti uransa MoDo AIK:n riveissä, jossa hän pelasi kaudet 1977–1981. New York Islanders varasi Jonssonin 1979 varaustilaisuuden toisella kierroksella numerolla 25. Hän siirtyi Islandersiin kaudella 1981–1982. Kauden päätteeksi Islanders voitti Stanley Cupin. Voitto toistui myös seuraavalla kaudella. Jonsson siirtyi Edmonton Oilersiin kesken kauden 1988–1989. Hän pelasi kauden loppuun Oilersissa, jonka jälkeen siirtyi Ruotsiin Leksand IF:ään, jossa pelasi vuoteen 1998 saakka.


title: Tomas Jonsson

text: Jonsson oli Ruotsin maajoukkueessa pronssia 1980 talviolympialaisissa voittaneessa joukkueessa sekä voittamassa olympiakultaa 1994. Jonsson osallistui myös vuoden 1987 Canada Cupiin.


title: Vaalan rautatieasema

text: Vaalan rautatieasema () rataosalla sijaitsee Pohjois-Pohjanmaan maakunnassa Vaalan kirkonkylässä, heti Oulujoen ylittävän Vaalankurkun rautatiesillan itäpuolella Oulujärven luoteiskulmassa. Rautatie Vaalaan valmistui 1929 ja aikataulunmukainen junaliikenne Oulun ja Vaalan välillä alkoi 16. lokakuuta 1929.


title: Vaalan rautatieasema

text: Asemalla pysähtyvät kaikki reitillä Iisalmi–Oulu liikennöivät VR:n henkilöjunat. Laituriraiteita on kaksi. Nykyisin Vaalassa on ainoastaan henkilöliikennettä, tavaraliikenteen palveluita ei ole. Asemalla tapahtuu päivittäin kolme junakohtausta. Toinen junista kulkee raiteelta 1 ja toinen raiteelta 2, muulloin käytössä on raide 1.


title: Vaalan rautatieasema

text: Liikennepaikka on nykyisin miehittämätön, eikä asemalla ole lipunmyyntiä. Liikenteenohjaustoiminnot hoidetaan kaukokäytöllä Oulussa sijaitsevasta ohjauskeskuksesta käsin. Liikennepaikka sijaitsee käytännössä keskellä Oulun ja Kontiomäen välistä 166 kilometrin pituista rataosaa.


title: Vaalan rautatieasema

text: Asemarakennus on rakennettu vuonna 1929, ja se on muista Oulu–Kontiomäki-radan asemista poikkeava. Asemarakennus on myös valtakunnallisesti arvokas kulttuurihistoriallinen kohde.


title: Vaalan rautatieasema

text: Vaalaan rakennettiin rautatien valmistumisen yhteydessä yksipilttuinen veturitalli kääntöpöytineen ja vesitorneineen. Rakennukset ja kääntöpöytä ovat yhä tallella, mutta raideyhteys kääntöpöydältä muuhun rataverkkoon on purettu. Kääntöpöydän vieressä on Vaalan muistomerkkiveturiksi taltioitu Tk3-sarjan höyryveturi numero 1112. Taivasalla seisovaa veturia hoitaa kylätoimikunta. Veturitallin kohdalla pääraiteen vieressä välissä seisoo edelleen vanha vesiviskuri.


title: Vaalan rautatieasema

text: Ratapihan etelälaidalla on ratatyömiesten asuinrakennuksia sekä pieni resiinavaja. Nämä rakennukset ovat joutuneet laajalti vandalismin kohteeksi.


title: Vaalan rautatieasema

text: Itäisen yhdysliikenteen tavarajunapituuksien kasvaessa Vaalan ratapihan raidetta 2 jatkettiin Kontiomäen suuntaan 1990-luvun puolivälissä noin 300 metriä. Nykyisin raiteen 2 pituus on noin 1 100 metriä. Tämän lisäksi junaliikenteen käytössä on noin 700 metrin mittainen raide 3. Muut raiteet ovat pistoraiteita.


title: Vaalan rautatieasema

text: Vuoteen 1998 saakka Vaalan asemalla oli käytössä ns. "köyhänmiehen releasetinlaite", eli varmistuslukko- ja opastinturvalaitos. Tuolloin liikennepaikan vaihteet olivat paikallisesti käsin käännettäviä ja varmistuslukoilla lukittavia. Turvalaitemuutoksen yhteydessä varmistuslukko- ja opastinturvalaitos purettiin, ja korvattiin releasetinlaitteella. Myöhemmin releasetinlaite siirtyi kauko-ohjattavaksi Oulusta käsin, jolloin asema jäi lopullisesti miehittämättömäksi.


title: René Préval

text: René Garcia Préval (17. tammikuuta 1943 Port-au-Prince – 3. maaliskuuta 2017 Port-au-Prince) oli haitilainen poliitikko, joka toimi maansa presidenttinä 1996–2001 ja uudelleen 2006–2011.


title: René Préval

text: Préval valmistui agronomiksi Gembloux’n yliopistosta Belgiasta. Hänen perheensä pakotettiin maanpakoon 1963 diktaattori François ”Papa Doc” Duvalierin aikana. Hänen isänsä toimi maatalousministeriössä ennen Duvalierin valtaannousua. Perhe asui mm. Belgian Kongossa YK:n tehtävissä.


title: René Préval

text: René Préval vietti viisi vuotta New Yorkissa Yhdysvalloissa. Palattuaan Haitiin hän sai viran mineraalivarojen instituutista. Hän toimi pääministerinä läheisen ystävänsä presidentti Jean-Bertrand Aristiden hallituksessa helmikuusta 1991 lokakuun vallankaappaukseen asti ja lähti maanpakoon syyskuussa 1991 yhdessä tämän kanssa. Préval ja Aristide palasivat Haitiin 1994, ja Aristide valittiin presidentiksi.


title: René Préval

text: Préval valittiin joulukuussa 1995 Aristiden seuraajaksi presidenttinä viisivuotiskaudelle. Tuolloin hän sai 89 % äänistä, kun pääoppositiopuolueet voikotoivat vaaleja. Prévalista tuli maan toinen demokraattisesti valittu presidentti sen kaksisataavuotisen historian aikana ja 2001 ensimmäinen presidentti, joka hallitsi kautensa loppuun. Préval teki kautenaan lukuisia talousuudistuksia, pääasiassa valtion yhtiöiden yksityistämisiä ja tuki poliisin ja armeijan suorittamien ihmisoikeusrikkomusten tutkimuksia.


title: René Préval

text: Aristide oli Prévalin seuraaja presidentinvirassa vuoden 2004 vallankaappaukseen asti.


title: René Préval

text: Préval asettui ehdolle uudelle kaudelle vuoden 2006 presidentinvaaleihin. Jo äänestyksen aloittamisen viivästyminen johti väkivaltaisuuksiin ja kolmen kuolemaan. Vaaleja tarkkaili 350 kansainvälistä tarkkailijaa. Helmikuun 9. etukäteen julkaistujen tulosten mukaan hän sai noin 60 prosenttia äänistä, mutta virallisissa tuloksissa vain 48,7 %, mikä johti toisen kierroksen järjestämiseen. Tulosta seurasi monipäiväisiä mielenosoituksia Port-au-Princessa ja muualla Haitissa. Helmikuun 14. Préval väitti tulosta väärennetyksi ja vaati julistamistaan voittajaksi ensimmäiselle kierroksella. Helmikuun 16. vaalilautakunta julisti Prévalin voittajaksi 51,5 %:lla äänistä, kun ”tyhjät” äänet jätettiin laskennasta. Toiseksi tullut ehdokas Leslie Manigat sai vajaat 12 prosenttia äänistä. Vaalit johtivat laajoihin mielenosoituksiin.


title: Alcoa

text: Alcoa (lyhenne sanoista Aluminum Company of America) on alumiinin ja alumiinituotteiden tekijä. Yritys palvelee avaruus-, ilmailu-, pakkaus-, rakennus- sekä kuljetusteollisuutta.


title: Alcoa

text: Alcoa tekee myös kiinnitys-, sulkemis-, autojen sähkönjakelu- ja kulutustarvikkeita.


title: Alcoa

text: Yrityksellä on 129 000 työntekijää 42 maassa.


title: Alcoa

text: Yritys kuuluu Dow Jones Industrial Average -indeksiin ja on vuoden 2013 Fortune 500 listalla sijalla 115.


title: Alcoa

text: Alcoa oli vuonna 2012 maailman 58. suurin autoteollisuuden osatoimittajayritys.


title: Siouxsie and the Banshees

text: Siouxsie and the Banshees oli brittiläinen rockyhtye, joka perustettiin vuonna 1976 Lontoossa. Sitä pidetään yhtenä ensimmäisistä post-punk-yhtyeistä. Yhtye hajosi virallisesti vuonna 1996.


title: Siouxsie and the Banshees

text: Siouxsie and the Banshees teki ensiesiintymisensä Englannissa syyskuussa 1976 kokoonpanolla Siouxsie Sioux ja Steven Severin (basso). Yhtye toimi eri kokoonpanoissa aina heinäkuuhun 1995 saakka. Vuonna 2002 yhtye teki lyhyen comeback-kiertueen, jolla se soitti samalla kokoonpanolla kuin kevään 1995 "The Rapture" -kiertueella.


title: Siouxsie and the Banshees

text: Yhtye on vaikuttanut moniin nykyisiin rock-yhtyeisiin, esimerkkeinä Joy Division, The Cure, The Smiths, Radiohead, U2, Massive Attack, ja Bloc Party.


title: Siouxsie and the Banshees

text: Kokoonpano: Siouxsie Sioux (laulu), Steven Severin (basso), John McKay (kitara), Kenny Morris (rummut)


title: Siouxsie and the Banshees

text: Yhtyeen ensimmäinen kokoonpano, joka levytyssopimuksen Polydor-levymerkille saatuaan ehti julkaista kaksi kiinnostavaa pitkäsoittoa. Vuonna 1978 ”Hong Kong Garden” -singlen jälkeen ilmestynyt "The Scream" antoi uudet, angstiset kasvot uuden aallon rockille ja varhaisen muodon myös goottirockille. Yhtyeen musiikillisessa myllyssä yhdistyivät erikoiseksi musiikilliseksi keitoksi The Beatles, Joy Divisionille ominainen jylhyys sekä Marc Bolanilta omaksuttu hienoinen glamrockin klangi. Keväällä 1979 yhtye julkaisi ensimmäisellä kokoonpanollaan vielä Alfred Hitchcockille hattua nostavan singlen ”The Staircase (Mystery)” sekä tulevasta "Join Hands" -levystä esimakua antavan, kitaravalleilla varustetun, Orffin ”Carmina Buranaa” hienoisesti modifioivan ”Playground Twistin”. "Join Hands" -levyn sessiot etenivät kivuliaasti, ja levy on tunnelmaltaan ehkä yhtyeen synkin.


title: Siouxsie and the Banshees

text: Kokoonpano: Siouxsie Sioux (laulu), Steven Severin (basso), Robert Smith (kitara), Budgie (rummut)